Η ζωή μας καμβάς: ας βάλουμε τα χρώματα! Eidisis.gr - Η ενημερωτική πύλη του Κιλκίς\nΣάββατο, 8 Μαΐου 2021, 12:24:52 πμ\nΤρίτη, 20 Απριλίου 2021 18:06\nΓράφει η Αναστασία Θεοδωρίδου, Θεολόγος-Σπουδάστρια Εργοθεραπείας.\nΣ’ έναν κόσμο πλημμυρισμένο από χρώματα, η συνεχής επανάληψη καθημερινών δραστηριοτήτων (ΔΚΖ) κάνει άχρωμη τη ζωή, χωρίς νόημα, καθιστώντας επιτακτική την αναζήτηση χρώματος για να γίνει αυτή πιο ενδιαφέρουσα.\nΌ,τι αντιλαμβάνονται βέβαια οι οφθαλμοί μας γύρω μας ‘’έχει’’ χρώμα.\nΩς «χρώμα» δε -σύμφωνα με τον Γ. Μπαμπινιώτη – ορίζεται: η οπτική εντύπωση που προκαλείται στον οφθαλμό από την άμεση ή έμμεση αντανάκλαση φυσικού ή τεχνητού φωτός πάνω στην επιφάνεια των μη φωτεινών αντικειμένων.\nΑυτήν την οπτική εντύπωση που προκαλούσαν στον οφθαλμό η τεράστια ποικιλία χρωμάτων της φύσης έδωσε σίγουρα το ερέθισμα στον άνθρωπο από τα πανάρχαια χρόνια για την αναζήτηση του τεχνητού χρώματος.\nΤο χρώμα άρχισε να εμφανίζεται στη ζωή των ανθρώπων από την προϊστορία, κατά την ανώτερη ή ύστερη παλαιολιθική εποχή, 40 έως 10.000 χρόνια πριν, όταν οι άνθρωποι κατοικούσαν ακόμα σε σπηλιές. Σε πολλά σπήλαια, όπως της Αλταμίρα της Ισπανίας, που ανακαλύφθηκε το 1868, υπάρχουν σπηλαιογραφίες, ζωγραφιές σπάνιας ομορφιάς με μαύρο και κόκκινο χρώμα ή ώχρα.\nΚινέζοι, Αιγύπτιοι, Ινδοί, Μάγια ήταν κάτοχοι των μυστικών βαφής περισσότερο από τρεις χιλιετίες πριν.\nΣτην Αρχαία Ελλάδα εντυπωσιάζουν και σήμερα οι διάσημες τοιχογραφίες της Κνωσού, χρωματικά αριστουργήματα όπως της «Παριζιάνας», έργα της Νεοανακτορικής περιόδου (1700-1500π.Χ).\nΜεγάλη εντύπωση προκαλούν επίσης και το μελανό υάλωμα των αττικών αγγείων (630—500 π. Χ) καθώς και τα ερυθρόμορφα αττικά αγγεία (530-390 π. Χ), που χάρισαν στην Αθήνα ένα ασυναγώνιστο μονοπώλιο στον τότε γνωστό της κόσμο.\nΑργότερα η Βυζαντινή αυτοκρατορία διέθετε τον 4ο μ. Χ αιώνα ειδικό εργαστήριο πορφυρής βαφής ενδυμάτων Αυτοκρατόρων\nΓενικά την περίοδο του Μεσαίωνα (476-1492 μ. Χ) που αναπτύσσεται και η τεχνική ζωγραφικής χειρόγραφων επικρατούν τέσσερα χρώματα: μπλε, έντονο κίτρινο, κόκκινο και πράσινο της Ελλάδος.\nΣτην Αναγέννηση (προσεγγιστικά ανάμεσα στον 15ο και 17ο αιώνα) με την έκρηξη της Αναγεννησιακής ζωγραφικής έχουμε την καθιέρωση διεθνώς πρωτότυπων αναγεννησιακών χρωμάτων.\nΓενικά μέσα στους αιώνες, η θρησκεία και ο τρόπος ζωής του κάθε λαού ήταν καθοριστικοί παράγοντες για την επιβολή χρωμάτων της κάθε εποχής, ενώ το χρώμα είχε προεκτάσεις επιρροής και στην καθημερινότητα και στην παράδοση.\nΔεν είναι τυχαία η επιλογή των χρωμάτων σημαιών κάθε χώρας, όπου το χρώμα χρησιμοποιείται σαν «σύμβολο», όπως στα χρώματα της Ελληνικής Σημαίας: που αποτελούν συμβολικές απεικονίσεις του μπλε της θάλασσας και του λευκού της Χριστιανοσύνης [Λευκό- Άσπιλο].\nΤα σημερινά χρόνια, όπου το χρώμα χρησιμοποιείται κατά κόρον σε όλους τους τομείς -ειδικά της διαφήμισης- πολλοί επιστήμονες και γιατροί, ειδικοί της ψυχικής υγείας μελετούν επισταμένα τη σχέση μεταξύ χρώματος και διάθεσης.\nΤώρα πια πιστεύεται μετά από πολλές μελέτες ότι τα χρώματα προκαλούν συναισθήματα - αντιδράσεις, επηρεάζουν τη διάθεση και την αρμονία μας. Πρόσφατες έρευνες δείχνουν ότι στην πραγματικότητα «νιώθουμε» το χρώμα.\nΤα χρώματα με τα νέα δεδομένα ερμηνεύονται, δείχνουν πράγματα για την προσωπικότητα και το χαρακτήρα μας και χρησιμοποιούνται ως θεραπευτικά μέσα σε ασθένειες σώματος και ψυχής.\nΧαρακτηριστικό παράδειγμα αποτελεί η Χρωματοθεραπεία: μια μέθοδος εναλλακτικής ιατρικής η οποία χρησιμοποιεί τις ευεργετικές ιδιότητες του φωτός για τη θεραπεία όλων των ειδών παθήσεων και ασθενειών και επιδρά στο σώμα και την ψυχή χωρίς να αναιρεί την κλασική ιατρική αλλά δρα παράλληλα θεραπευτικά μ’ αυτήν.\nΟ τομέας της Αισθητικής , όπου το χρώμα αποτελεί εργαλείο βασικό της δουλειάς της , δίνει τη δική της ερμηνεία για τη σημασία των χρωμάτων.\nτο κόκκινο: δείχνει σπουδαία δύναμη και προκαλεί έντονα συναισθήματα\nτο πορτοκαλί: δείχνει σεβασμό και αυτοέλεγχο\nτο πράσινο: δηλώνει την ήρεμη δύναμη, είναι το χρώμα της θεραπείας.\nοι διαβαθμίσεις του μπλε: δείχνουν διανοητική ικανότητα.\nΟ Νίκος Καζαντζάκης (1883-1957) είπε: «Έχεις τα πινέλα, έχεις τα χρώματα ζωγράφισε τον παράδεισο και μπες μέσα»: μια ευφυής προτροπή που δηλώνει ότι η ποιότητα της ζωής μας εξαρτάται από εμάς τους ίδιους.\nΕίτε κυριολεκτικά λοιπόν είτε μεταφορικά αξίζει να βάλουμε χρώμα στη ζωή μας, για να σπάσουμε την μονοτονία της επανάληψης που τείνει να προκαλέσει συναισθήματα πλήξης, και να δώσουμε άλλη αίσθηση στη ζωή μας με μικρές ή και μεγάλες πινελιές, γεγονός που θα κάνει εμάς αλλά και τους γύρω μας να αισθανθούμε διαφορετικά.\nΣε ότι αφορά την εμφάνιση: Γυναίκες ακόμα και άντρες μπορούν\n- εάν οι συνθήκες το καθιστούν εφικτό - να επισκεφτούν ειδικούς του τομέα ομορφιάς όπως κομμωτές και αισθητικούς -ιδίως οι γυναίκες- και να διαμορφώσουν το στυλ τους εκ νέου με συμβουλές για το τι κόμη ταιριάζει ακριβώς στο σχήμα του προσώπου αλλά και στις γωνίες τους, αλλά και ποιος χρωματικός τόνος στα μαλλιά εναρμονίζεται με το χρώμα του δέρματος και τα υπόλοιπα χαρακτηριστικά.\nΟι γυναίκες μπορούν να περιποιηθούν τα άκρα τους προσθέτοντας στα νύχια τους χρώματα της άνοιξης.\nΧρωματικές προσθήκες μπορούν να γίνουν και στην γκαρνταρόμπα ανδρών -γυναικών: με χρώματα τόσο σε απαλές αποχρώσεις αλλά και σε έντονες θα δώσουν αίσθηση κομψότητας, χαράς, δυναμισμού, και θα διώξουν το μουντό μοτίβο αποχρώσεων της παλέτας του χειμώνα.\nΣε ότι αφορά τον προσωπικό χώρο διαμονής μας: μπορούμε σ΄ ένα πρώτο επίπεδο να κάνουμε εκκαθάριση από οτιδήποτε περιττό.\nΝα τακτοποιήσουμε εν συνεχεία όλα τα αντικείμενα του χώρου όπου διαμένουμε ώστε να έχουμε εύκολη πρόσβαση σε\nό,τι ψάχνουμε: αυτά τα δύο βήματα θα μας δώσουν αυτόματα την αίσθηση ευεξίας και θα αλλάξουν προς το καλύτερο τη διάθεσή μας.\nΑκόμα και σαν δραστηριότητα μπορούμε να αλλάξουμε το χρώμα στους τοίχους των δωματίων και να κάνουμε φωτεινή τη διαμονή μας εκεί. Ενδεικτικά στα υπνοδωμάτια μπορούμε να τοποθετήσουμε παστέλ αποχρώσεις της αρεσκείας μας όπως πράσινο, που θα δώσουν το αίσθημα ηρεμίας και γαλήνης απαραίτητα στοιχεία για έναν καλό και ξεκούραστο ύπνο.\nΧρώμα μπορούμε να δώσουμε και σε μία γωνία του σπιτιού κάνοντάς την μια μικρή όαση για εμάς, σε στιγμές που θέλουμε να χαλαρώσουμε και να ανασυνταχτούμε. Μπορούμε να τοποθετήσουμε ένα μαξιλάρι επιδαπέδια, πίνακες με χρώματα εμπνευσμένους από τη φύση όπως του Γάλλου ζωγράφου Claude Monet και ανάβοντας κεράκια τριγύρω σε μέρος ασφαλές, με μια χαλαρή μουσική να διαβάσουμε το αγαπημένο μας βιβλίο.\nΓενικότερα είναι καιρός ν’ αλλάξουμε την πεποίθησή μας ότι η ζωή είναι μια μονότονη κατάσταση, κάνοντας μικρές εναλλαγές που θα γίνουν το ζωηρό γαλάζιο μας, σ’ ένα σκοτεινό ‘’άχρωμο’’ ουρανό.\nαν βγαίνουμε για περίπατο ή σωματική άσκηση και ακολουθούμε την ίδια πάντα διαδρομή, μία ή δύο φορές την εβδομάδα ας ακολουθήσουμε άλλο μέρος ή άλλη πορεία ειδικά αν έχουμε πρόσβαση στη φύση.\nστο δρόμο για την εργασία ή τις καθημερινές δραστηριότητες, μπορούμε να φτιάξουμε μια playlist μόνο με αγαπημένα τραγούδια, έτσι θα ξεκινά και θα κυλά η μέρα ευχάριστα.\nεάν ακολουθούμε συγκεκριμένη διατροφή, για λόγους υγείας ή για να προσέξουμε την εμφάνισή μας, μπορούμε να προσθέσουμε μία ή δύο φορές την εβδομάδα κάτι επιτρεπτό στο διαιτολόγιό μας που θα δώσει αίσθηση γευστικής πανδαισίας στον ουρανίσκο.\nΗ κάθε είδους αλλαγή μικρή η μεγάλη προσαρμοσμένη στα θέλω την προσωπικότητα, τις αναζητήσεις και τον τρόπο ζωής μας είναι επιταγή πλέον. Είναι το ρεύμα και η τροφός στις μπαταρίες ενέργειας σωματικής και ψυχικής μας που αδειάζουν καθημερινά και θα δώσουν νέα ώθηση για νέες δραστηριότητες και μια μελλοντική προοπτική.\nΣτο χέρι μας λοιπόν η κάθε είδους αλλαγή!


Συγχαίρουν τον Ανδρ. Βεργίδη | Κιλκίς24\nΣυγχαίρουν τον Ανδρ. Βεργίδη\nΑναρτήθηκε από Kilkis24 on Πέμπτη, 16 Ιούλιος, 2015 · Σχολιάστε\nΣυγχαρητήριο μήνυμα στο νέο αντιπεριφερειάρχη Κιλκίς απέστειλαν οι δυο δήμαρχοι του νομού Κιλκίς.\nΑγαπητέ φίλε Ανδρέα,\nΜέσα από την πολυετή μας συνεργασία και κοινή πορεία στον δεύτερο βαθμό αυτοδιοίκησης πιστεύω πως ανοίγει πλέον ένα νέο, ελπιδοφόρο κεφάλαιο για το Δήμο Παιονίας και την Αντιπεριφέρεια.\nΘα ήταν παράλειψή μου να μην αναφερθώ στον Περιφερειακό Σύμβουλο, Παύλο Θωμαΐδη, ο οποίος με πνεύμα αλληλεγγύης και σύμπνοιας, χαρακτηριστικά που τον χαρακτηρίζουν ως άνθρωπο και πολιτικό πρόσωπο, παραιτήθηκε υπέρ της διεκδίκησής σου για τη θέση του Αντιπεριφερειάρχη.\nΤέλος, εύχομαι καλή δύναμη στην Μιχαλία Καραμισάκη με αφορμή την ανάληψη των νέων της καθηκόντων, εκφράζοντας τη στήριξη της δημοτικής μας αρχής στην Περιφερειακή Σύμβουλο από την Παιονία με τη σιγουριά πως θα ανταποκριθεί επάξια στο έργο που θα της ανατεθεί.


Στρώμα || Προσφορές & Εκπτώσεις (Συγκρίνετε τις τιμές)\nΣτρώμα | Προσφορές και εκπτώσεις\nΤο Kimbino σας φέρνει πάντα προϊόντα στις χαμηλότερες τιμές. Αγαπημένο προϊόν σήμερα: στρώμα! Η προσφορά για στρώμα βρίσκεται στα 3 φυλλάδια. Περιηγηθείτε σε όλους τους καταλόγους για να μάθετε πού έχουν την καλύτερη διαθέσιμη τιμή.\nΟι αλυσίδες που έχουν στρώμα με έκπτωση περιλαμβάνουν το προϊόν JYSK, Polihome και IDEA Stores. Μπορείτε να το/τα βρείτε στα ακόλουθα φυλλάδια:\nPolihome - Φυλλάδιο (01/05/2022 - 31/05/2022)\nIDEA Stores - Φυλλάδιο (11/03/2022 - 10/06/2022)\nΕάν οι εκπτώσεις δεν σας ενέπνευσαν και ψάχνετε κάτι άλλο, δοκιμάστε να αναζητήσετε άλλα προϊόντα. Εδώ θα βρείτε ειδικές τιμές και προσφορές για προϊόντα από όλες τις κατηγορίες. Δείτε προσφορές για προϊόντα όπως Ρούχα, Φούστα, Πουκάμισο, Φανελάκι και Μπλούζα και κάντε οικονομία. Δοκιμάστε να ψωνίσετε με το Kimbino όπου θα ενημερώνεστε πάντα για τις καλύτερες προσφορές. Εάν εγγραφείτε στο ενημερωτικό δελτίο, μπορούμε επίσης να σας ενημερώσουμε για νέες προσφορές μέσω email.\nΣτρώμα σε εξαιρετικές τιμές που μπορείτε να συγκρίνετε εύκολα σε ένα μέρος. Το Kimbino σας.


12 ιδιοφυή προϊόντα που χρειάζεστε αν κάθεστε όλη μέρα\nΜε την έναρξη της πανδημίας, η πλειοψηφία από εμάς - βασικά, όποιος εργαζόταν συνήθως σε γραφείο - εργαζόμαστε από το σπίτι τον τελευταίο χρόνο (ναι, έχει περάσει τόσος καιρός). Το μόνο πρόβλημα με την εργασία από το σπίτι; Ανεξάρτητα από το αν εργάζεστε από ένα γραφείο στο σπίτι ή τον καναπέ σας, πιθανότατα περνάτε το μεγαλύτερο μέρος της ημέρας σας καθιστοί. Και ενώ αυτό είναι εντάξει προς το παρόν, το πιθανότερο είναι (όπως εγώ) να νιώθετε πόνους στην πλάτη, κακή στάση του σώματος και έλλειψη κίνησης.\nΌμως, δεδομένου ότι οι περισσότεροι από εμάς θα συνεχίσουμε να καθόμαστε για το μεγαλύτερο μέρος της ημέρας στο άμεσο μέλλον (ακόμα και όταν επιστρέψουμε στο γραφείο), μπορεί επίσης να ανακουφίσει μερικά από αυτά τα προβλήματα με την προσθήκη μερικών εύχρηστων προϊόντων όπως ένα μαξιλάρι πλάτης ή ένα εργονομικό γραφείο καρέκλα. Παρακάτω είναι 12 προϊόντα με κορυφαία βαθμολογία που θα κάνουν το να κάθεσαι όλη μέρα πολύ πιο ευχάριστο (και άνετο) από ό, τι είναι σήμερα.\n1. Ένα ελλειπτικό κάτω από το γραφείο\nΑπομακρύνετε το πετάλι κατά τη διάρκεια συναντήσεων Zoom με μηδενικό θόρυβο.\nΕάν βρίσκεστε να πηγαίνετε ολόκληρες εργάσιμες ημέρες χωρίς να σηκώνεστε από το γραφείο σας, τότε ένα ελλειπτικό κάτω από το γραφείο είναι ο τέλειος τρόπος για να εφαρμόσετε λίγη περισσότερη κίνηση στη ρουτίνα σας. Με τις ρυθμίσεις προσβασιμότητας και οκτώ αντιστάσεων, δεν είναι περίεργο που το Cubii Jr. διατηρεί βαθμολογία 4,6 αστέρων από περισσότερους από 8.500 κριτικούς. Όταν δοκιμάσαμε το μίνι ελλειπτικό, διαπιστώσαμε ότι δεν θα έπρεπε να χρησιμοποιείται αντί για άσκηση (ο ελεγκτής μας διαπίστωσε ότι ο μέσος καρδιακός ρυθμός της ήταν 90 bpm ενώ το χρησιμοποιούσε) αλλά θα μπορούσε να είναι ένας καλός τρόπος για να αποκτήσετε επιπλέον κίνηση. Είναι επίσης σχεδόν αθόρυβο, επομένως δεν θα παρατηρήσετε καν τον εαυτό σας να απομακρύνεται με πετάλι ενώ κάθεστε στις συναντήσεις του Zoom.\nΑποκτήστε το Cubii JR1 Seated Under Desk Elliptical από την Amazon για 249 $\n2. Μαξιλάρι πλάτης για επιπλέον στήριξη\nΣυντελεστής: Κριτική / Kate McCarthy\nΕίναι εξαιρετικά άνετο και θα βοηθήσει στη μείωση του πόνου στην πλάτη, τα πόδια και τους γοφούς σας.\nΜε περισσότερες από 12.000 κριτικές της Amazon, αυτό το μαξιλάρι στήριξης πλάτης με τις μεγαλύτερες πωλήσεις είναι ακριβώς αυτό που θα θέλατε να καθίσετε κατά τη διάρκεια της μεγάλης εργάσιμης ημέρας σας. Κατασκευασμένο από άνετο υλικό αφρού μνήμης σε εργονομικό σχεδιασμό, αυτό το μαξιλάρι έχει σχεδιαστεί για να παρέχει βέλτιστη άνεση, ενώ μειώνει τον πόνο στην πλάτη, τα πόδια ή τους γοφούς σας. Ο ανώτερος διευθυντής ανάπτυξης κοινού μας το έχει χρησιμοποιήσει εδώ και χρόνια και ορκίζεται σε αυτό. Λέει ότι έχει δει μια σημαντική διαφορά στον πόνο στην πλάτη της και λατρεύει ότι είναι εύκολο να αφαιρεθεί και να τοποθετηθεί, ώστε να μπορεί να το φέρει και σε μεγάλα οδικά ταξίδια.\nΑποκτήστε το LoveHome Memory Foam Lombar Support Cushion από την Amazon για 26,99 $\n3. Ένα μπουκάλι νερού μισού γαλονιού για να υπενθυμίσετε στον εαυτό σας να πιείτε\nΜην ξεχνάτε να παραμένετε ενυδατωμένοι.\nΧρειάζεστε έναν απλό και αποτελεσματικό τρόπο για να υπενθυμίσετε στον εαυτό σας να πίνετε ενώ κάθεστε στο γραφείο σας και εργάζεστε; Εισαγάγετε αυτό το μπουκάλι νερού μισού γαλονιού με εύχρηστες χρονικές σημάνσεις. Όχι μόνο έρχεται σε μια μεγάλη ποικιλία από υπέροχα χρώματα, αλλά είναι επίσης μια συνεχής υπενθύμιση στο γραφείο σας να πίνετε νερό, κάτι που θα σας κάνει να νιώσετε καλύτερα παρόλο που κάθεστε όλη μέρα. Με λιγότερα από 25 $, περισσότερους από 12.500 κριτικούς λατρεύουν απόλυτα το πώς αυτό το μπουκάλι κάνει εύκολο να θυμάστε να πίνετε νερό.\nΑποκτήστε το Fidus Large Half Gallon μπουκάλι νερού από την Amazon για 21,99 $\n4. Ένας καθαριστής αέρα για τη διασφάλιση κορυφαίας ποιότητας αέρα\nΠίστωση: Reviewed.com / Betsey Goldwasser\nΚάντε το να κάθεστε όλη μέρα πιο εύχρηστο με αυτήν την εύχρηστη προσθήκη.\nΑς είμαστε ειλικρινείς: ο αέρας στον χώρο εργασίας σας στο σπίτι είναι αποπνικτικός. Ένας καθαριστής αέρα όχι μόνο θα σας βοηθήσει να αναπνέετε ευκολότερα, αλλά μπορεί επίσης να μειώσει τα αλλεργιογόνα και άλλα αιωρούμενα σωματίδια στον χώρο σας. Οπως και ο αγαπημένος μας καθαριστής αέρα, το Winix 5500-2 έκανε τις δοκιμές μας για την αφαίρεση σωματιδίων από τον αέρα και ήταν εύκολο να αλλάξουμε και τα φίλτρα. Θα κάνει το να κάθεστε όλη την ημέρα πιο υποφερτό, καθώς δεν θα χρειάζεται να ανησυχείτε για το συνεχές φτέρνισμα ή βήχα. Διαθέτει επίσης προσεγμένες προσθήκες όπως λειτουργία ύπνου, αισθητήρα φωτός που προσαρμόζει αυτόματα τον οπίσθιο φωτισμό και ώρα.\nΑποκτήστε τον καθαριστή αέρα Winix 5500-2 με True HEPA από την Amazon για 159,99 $\nΑντίο αποτρίχωση με κερί—αυτό το προϊόν αποτρίχωσης προσώπου αλλάζει το παιχνίδι.\nΕίναι το νέο «Manscaped» body groomer από το Shark Tank το καλύτερο;\n5. Μια εργονομική καρέκλα γραφείου για βέλτιστη άνεση\nΑποφύγετε τον πόνο στην πλάτη όποτε είναι δυνατόν.\nΜισείτε τον πόνο στην πλάτη; Και εμείς, γι' αυτό είναι ιδιαίτερα σημαντικό να το μετριάζετε ενώ κάθεστε όλη μέρα. Αυτή η εργονομική καρέκλα γραφείου είναι ακριβώς ό, τι χρειάζεσαι. Είναι η τέλεια λύση γιατί, ναι, θα κάθεστε άνετα, αλλά θα σας βοηθήσει επίσης να προσαρμόσετε τη στάση σας και να μειώσετε τον πόνο στην πλάτη σας. Περισσότεροι από 3.000 κριτικοί συμφωνούν με έναν που δηλώνει ότι «μείωσε δραστικά τον πόνο στην πλάτη και τα νεύρα τους μετά από μία μόνο χρήση».\nΑποκτήστε την εργονομική ρυθμιζόμενη καρέκλα γραφείου Duramont από την Amazon για 289,99 $\n6. Ένα Apple Watch για να σας ενθαρρύνει να σηκωθείτε και να κινηθείτε\nΟ τέλειος τρόπος για να διασφαλίσετε ότι τεντώνετε τα πόδια σας κατά τη διάρκεια της εργάσιμης ημέρας.\nΣήμερα, πολλοί από εμάς κάνουμε τη σύντομη διαδρομή 10 ποδιών από το κρεβάτι μας στο γραφείο στο σπίτι ή στο γραφείο. Εάν θεωρείτε ότι χρειάζεστε μια υπενθύμιση για να σηκώνεστε και να κινείστε όλη την ημέρα, δοκιμάστε ένα smartwatch για να βεβαιωθείτε ότι σηκώνεστε κάθε τόσο για να τεντώνετε τα πόδια σας. Το Apple Watch Series 6 είναι το καλύτερο smartwatch έχουμε δοκιμάσει ποτέ λόγω της εξαιρετικής παρακολούθησης φυσικής κατάστασης, των προηγμένων αισθητήρων, της ομαλής, διαισθητικής απόδοσης και της φωτεινής, πάντα ενεργής οθόνης.\nΑποκτήστε το Apple Watch Series 6 από την Amazon για 379,99 $\n7. Μασάζ βαθιάς ζύμωσης για ανακούφιση από την ένταση\nΑυτό το μασάζ πλάτης βοηθά στην ανακούφιση από τον πόνο στην πλάτη, τον αυχένα και τους ώμους.\nΗ επένδυση σε ένα απίστευτο αναλγητικό - όπως αυτό που κάνει το να κάθεσαι όλη την ημέρα ελαφρώς πιο υποφερτό - είναι ζωτικής σημασίας εάν θέλετε να επιβιώσετε καθισμένοι στο γραφείο σας για όλη την ημέρα. Ειλικρινά, δεν υπάρχει τίποτα χειρότερο από το να πονάει η πλάτη σας μετά από μια ήδη κουραστική μέρα εργασίας και ένα μασάζ στο σπίτι είναι ένας τρόπος για να ανακουφίσετε αυτόν τον πόνο. Αυτό το με τρεις ρυθμιζόμενες εντάσεις, μια βέλτιστη λειτουργία θέρμανσης και χρησιμοποιείται για την πλάτη, το λαιμό ή τους ώμους σας, λατρεύεται από περισσότερους από 10.000 κριτικούς.\nΑποκτήστε το MaxKare Shiatsu Massager από την Amazon για 39,99 $\n8. Μια καρέκλα με μια μπάλα για να καθίσετε\nΕπειδή το άνετο κάθισμα δεν χρειάζεται να είναι σε μια τυπική καρέκλα γραφείου.\nΜια μπάλα γυμναστικής; Για εργασία? Ναι, είναι ένα πράγμα και ναι, είναι πιο άνετο και αποδεκτό από ό, τι νομίζετε ενώ εργάζεστε από το σπίτι. Ενισχύει την ενέργειά σας με μικρο-κινήσεις, οδηγεί σε υψηλότερα επίπεδα ενέργειας και αυξάνει την παραγωγικότητά σας. Περισσότεροι από 12.000 κριτικοί λατρεύουν το πώς μπορείτε να το χρησιμοποιήσετε οπουδήποτε—όπως όταν μετατρέπετε το σαλόνι σας σε μια αυτοσχέδια αίθουσα συνεδριάσεων—και πώς σας βοηθά να απαλύνετε την ταλαιπωρία από το να κάθεστε όλη μέρα. Είναι σίγουρα μια εξαιρετική και διασκεδαστική εναλλακτική σε μια παραδοσιακή καρέκλα γραφείου.\nΑποκτήστε την πολυθρόνα Gaiam Classic Balance από την Amazon για 69,98 $\nΠίστωση: EUREKA ERGONOMIC\nΑνακουφίστε την πίεση, βελτιώστε την κυκλοφορία του αίματος και καθίστε άνετα με αυτό το υποπόδιο.\nΠαρόλο που καθόμαστε, τα πόδια μας με κάποιο τρόπο αρχίζουν να πονάνε επίσης, όπου έρχεται αυτό το διαισθητικό υποπόδιο. Εκτός από την ανακούφιση από την πίεση από τα πόδια σας, θα προωθήσει επίσης την κυκλοφορία του αίματος, θα σας δώσει ένα άνετο μέρος για να στηρίξετε τα πόδια σας και θα προσαρμοστεί για να σας προσφέρει τη μέγιστη άνεση. Οι κριτικοί λατρεύουν τον εργονομικό του σχεδιασμό, τη ρυθμιζόμενη γωνία και το πώς μπορούν να μεταφέρουν αυτό το υποπόδιο από δωμάτιο σε δωμάτιο με ελάχιστη προσπάθεια. Επιπλέον, είναι επίσης ανθεκτικό στις γρατσουνιές, ώστε τα δάπεδά σας να μην υποφέρουν καθόλου — ακόμα κι αν το προσαρμόζετε συνεχώς.\nΑποκτήστε το Eureka Ergonomic Tilt Adjustable Footrest από την Amazon για 29,99 $\n10. Ένας διορθωτής στάσης για να σας αποτρέψει από το να γλιστρήσετε\nΔιορθώστε τη στάση σας μειώνοντας τον πόνο.\nΔεδομένου ότι περνάμε όλη την ημέρα καθιστοί (ή, ας είμαστε ειλικρινείς, ξαπλωμένοι), η ύπαρξη ενός διορθωτή στάσης θα μπορούσε να είναι χρήσιμη. Η σωστή στάση του σώματος μπορεί να βοηθήσει στην πρόληψη του πόνου στην πλάτη, στον αυχένα και στους ώμους—όλα τα κοινά παράπονα από εμάς που εργαζόμαστε από το σπίτι. Αν και φαίνεται λίγο περίεργο, περισσότεροι από 60.000 κριτικοί λατρεύουν το πώς αυτό είναι ελαφρύ, διακριτικό και ρυθμιζόμενο για τη βέλτιστη άνεσή του. Ούτε χρειάζεται να το φοράτε όλη μέρα—απλώς φορέστε το για είκοσι λεπτά και θα δείτε διαφορά, σύμφωνα με την εταιρεία.\nΑποκτήστε το Truweo Posture Corrector από την Amazon για 13,47 $\n11. Ρυθμιζόμενο τραπέζι φορητού υπολογιστή\nΜετατρέψτε απρόσκοπτα το γραφείο σας σε όρθιο.\nΕνώ υπάρχουν όρθια γραφεία εκεί έξω, είναι μια μεγάλη επένδυση για αγορά, ειδικά αν έχετε ήδη ένα γραφείο. Αλλά ένας μετατροπέας όρθιας επιφάνειας μπορεί να χρησιμοποιηθεί πάνω από το τρέχον γραφείο σας για να σας επιτρέψει να εργάζεστε ενώ είστε όρθιοι για να βοηθήσετε στον πόνο στην πλάτη και ενδεχομένως να αυξήσετε την ενέργεια κατά τη διάρκεια της ημέρας. Το Varidesk ProPlus 36 είναι ο καλύτερος μετατροπέας όρθιας επιφάνειας κάναμε ποτέ δοκιμές και διαπιστώσαμε ότι ήταν εύκολο να προσαρμοστεί και είμαστε εντυπωσιασμένοι από το πόσο θα μπορούσε να χωρέσει σε αυτό.\nΑποκτήστε το VariDesk Pro Plus 36 από την Amazon για 395 $\n12. Ένα θερμαντικό επίθεμα για ανακούφιση από τον πόνο από την ένταση και το στρες των μυών\nΠείτε αντίο στον πόνο από μυϊκή ένταση και στρες.\nΕκτός από ένα μασάζ, ένα θερμαντικό μαξιλάρι μπορεί να βοηθήσει να καταπραΰνει τον πόνο στην πλάτη. Με το περίγραμμα του σχήμα που ταιριάζει τέλεια στην πλάτη σας, το θερμαντικό μαξιλάρι Sunbeam παραμένει στη θέση του και βοηθά στην ανακούφιση από τον πόνο από την ένταση των μυών. Περισσότεροι από 4.000 κριτικοί λατρεύουν αυτό για τις τέσσερις διαφορετικές ρυθμίσεις θερμότητας, το μαξιλαράκι που πλένεται στο πλυντήριο και τη δυνατότητα αυτόματης απενεργοποίησης δύο ωρών, σε περίπτωση που αποκοιμηθείτε από το να νιώθετε τόσο χαλαροί. Μπορείτε να το χρησιμοποιήσετε ενώ εργάζεστε ή ως λιχουδιά μετά από μια κουραστική μέρα.\nΑποκτήστε το SunBeam Heating Pad Back Wrap με ρυθμιζόμενο ιμάντα από την Amazon για 31,50 $\n12 ευχαριστήρια δώρα για την αποστολή νοσοκόμων για την Εθνική Ημέρα Νοσηλευτών


Go Fun Travel » Αυστριακό και Βαυαρικό πανόραμα Αυστριακό και Βαυαρικό πανόραμα | Go Fun Travel\nΤοποθεσία: ΙΝΝΣΜΠΡΟΥΚ - ΣΑΛΤΣΜΠΟΥΡΓΚ - ΟΜΠΕΡΑΜΕΡΚΑΟΥ - ΝΟΪΣΒΑΝΣΤΑΪΝ - ΜΟΝΑΧΟ\nΙΝΝΣΜΠΡΟΥΚ – ΣΑΛΤΣΜΠΟΥΡΓΚ – ΟΜΠΕΡΑΜΕΡΚΑΟΥ – ΝΟΪΣΒΑΝΣΤΑΪΝ – ΜΟΝΑΧΟ\n1Η ΗΜΕΡΑ, ΙΩΑΝΝΙΝΑ – ΗΓΟΥΜΕΝΙΤΣΑ (ΠΛΟΙΟ): Αναχώρηση από ΙΩΑΝΝΙΝΑ για το λιμάνι της ΗΓΟΥΜΕΝΙΤΣΑΣ, άφιξη, τακτοποίηση στο πλοίο και απόπλους για ΑΓΚΩΝΑ, διανυκτέρευση εν πλω.\n2Η ΗΜΕΡΑ, ΑΓΚΩΝΑ – ΒΕΝΕΤΙΑ: ‘Αφιξη στην ΑΓΚΩΝΑ και άμεση αναχώρηση για τη «Βασίλισσα της Αδριατικής». Τακτοποίηση σε ξενοδοχείο στην περιοχή του ΜΕΣΤΡΕ, δείπνο και επίσκεψη με βαπορέτο (έξοδα ατομικά) στη ΒΕΝΕΤΙΑ, με την περίφημη ΠΛΑΤΕΙΑ του ΑΓΙΟΥ ΜΑΡΚΟΥ, τον ΠΥΡΓΟ των ΣΤΕΝΑΓΜΩΝ, το ΠΑΛΑΤΙ των ΔΟΓΗΔΩΝ, κ.α. Επιστροφή στο ξενοδοχείο και διανυκτέρευση.\n3Η ΗΜΕΡΑ, ΒΕΝΕΤΙΑ – ΣΑΛΤΣΜΠΟΥΡΓΚ – ΙΝΝΣΜΠΟΥΚ: Πρωινό και αναχώρηση για την πόλη του ΣΑΛΤΣΜΠΟΥΡΓΚ. Πρωτεύουσα του ομώνυμου ομοσπονδιακού κρατιδίου, γενέτειρα του ΜΟΤΣΑΡΤ, μια πόλη με ξεχωριστή ομορφιά και ιστορία. Θα δούμε ορισμένα από τα σημαντικότερα αξιοθέατα, όπως το «σπίτι – μουσείο του Μότσαρτ», το παλάτι ΜΙΡΑΜΠΕΛ, την εκκλησία του ΑΓΙΟΥ ΦΡΑΓΚΙΣΚΟΥ και τέλος το περίφημο ΝΤΟΜ, τον καθεδρικό ναό της πόλης. Το βράδυ καταλήγουμε στο ξενοδοχείο μας στο ΙΝΝΣΜΠΡΟΥΚ για δείπνο και διανυκτέρευση.\n4Η ΗΜΕΡΑ, ΙΝΝΣΜΠΡΟΥΚ – ΕΚΔΡΟΜΗ ΣΤΟ ΜΟΝΑΧΟ: Πρωινό, σύντομη γνωριμία – περιήγηση στην πόλη του ποταμού ΙΝΝ. Ξεκινάμε από την κεντρική λεωφόρο της ΜΑΡΙΑΣ ΘΗΡΕΣΙΑΣ, για να ακολουθήσει το Δημαρχείο, το κτίριο της ΧΡΥΣΗΣ ΣΤΕΓΗΣ και ο καθεδρικό ναός της πόλης. Αμέσως μετά θα επισκεφθούμε την πόλη του ΜΟΝΑΧΟΥ. Στο χρόνο παραμονής μας στην πρωτεύουσα της Βαυαρίας θα έχουμε την ευκαιρία να επισκεφθούμε το πολύ σπουδαίο ΜΟΥΣΕΙΟ ΤΕΧΝΟΛΟΓΙΑΣ, αλλά και να περπατήσουμε στους εμπορικούς δρόμους της πόλης. Επιστροφή στο ξενοδοχείο μας στο ΙΝΝΣΜΠΡΟΥΚ, δείπνο και διανυκτέρευση.\n5Η ΗΜΕΡΑ, ΙΝΝΣΜΠΡΟΥΚ – ΒΑΥΑΡΙΚΟ ΠΑΝΟΡΑΜΑ – ΟΜΠΕΡ ΑΜΕΡΚΑΟΥ: Ξεχωριστή και η σημερινή διαδρομή μέσω GARMISCH, FUΕSSEN. Το ΟΜΠΕΡ ΑΜΕΡΓΚΑΟΥ, πόλη γνωστή από το «ΘΕΑΤΡΟ των ΠΑΘΩΝ του ΧΡΙΣΤΟΥ», θα είναι ένας σημαντικός σταθμός. Ακολουθεί επίσκεψη στο μεγαλειώδες κάστρο του ΝΟΪΣΒΑΝΣΤΑΪΝ, ένα σπάνιο αξιοθέατο που δεσπόζει σε ένα τοπίο μοναδικό. Η περιπλάνηση μας στη φύση συνεχίζεται μέχρι το απόγευμα που θα επιστρέψουμε στο ξενοδοχείο μας στο ΙΝΝΣΜΠΡΟΥΚ, για δείπνο και διανυκτέρευση.\n6Η ΗΜΕΡΑ, ΙΝΝΣΜΠΡΟΥΚ – ΒΕΡΟΝΑ: Πρωινό και αναχώρηση για τη βόρειο Ιταλία και την πόλη της ΒΕΡΟΝΑΣ. Με ενδιάμεσες στάσεις στη διαδρομή θα φθάσουμε το απόγευμα και θα μας δοθεί ευκαιρία για μια μικρή επίσκεψη στην πόλη του ΡΩΜΑΙΟΥ και της ΙΟΥΛΙΕΤΑΣ. Τακτοποίηση στο ξενοδοχείο, δείπνο, διανυκτέρευση.\n7Η ΗΜΕΡΑ, ΒΕΡΟΝΑ – ΑΓΚΩΝΑ: Μετά το πρωινό ξεκινάμε για το λιμάνι της ΑΓΚΩΝΑ, μέσω ΜΠΟΛΟΝΙΑΣ, με ενδιάμεση στάση στη διαδρομή. Τακτοποίηση στο πλοίο και απόπλους για ΗΓΟΥΜΕΝΙΤΣΑ, διανυκτέρευση εν πλω.\n8Η ΗΜΕΡΑ, ΗΓΟΥΜΕΝΙΤΣΑ – ΙΩΑΝΝΙΝΑ: Το πρωί φθάνουμε στο λιμάνι της ΗΓΟΥΜΕΝΙΤΣΑΣ και ΜΊΑ περίπου ώρα αργότερα στα ΓΙΑΝΝΕΝΑ.


Οι ξεχασμένοι των δρόμων - Polis Magazino\nΦόρεσα την ειδική προστατευτική μου μάσκα και αποφάσισα να περπατήσω στους άλλοτε πιο φωτεινούς και πολυσύχναστους δρόμους της Αθήνας. Όλα γύρω μου, ήταν τόσο γνώριμα αλλά ταυτόχρονα και τόσο ξένα στην εικόνα που μέχρι προ ολίγων ημερών είχα συνηθίσει να αντικρίζω. Ο θόρυβος από την κίνηση δεν ήταν πια εκκωφαντικός. Ησυχία σε κάθε γωνιά της πόλης.\nΠου είναι οι όμορφες παρέες στα γραφικά σοκάκια; Μόνο λιγοστοί άνθρωποι και φοβισμένοι. Κάποτε περπατούσαν βιαστικά για να μη ταραχτούν από κάποιο απρόσμενο γεγονός και ξυπνήσουν από τον λήθαργο τους. Σήμερα σιωπηλοί, μελαγχολικοί και απόμακροι.\nΤελικά, μόνο οι άστεγοι ήταν στα στέκια τους. Ακίνητοι και χλωμοί. Κοίταξα το ρολόι μου και η ώρα ήταν περασμένη. Δεν αναρωτήθηκα γιατί δεν βιάζονται.\nΓιατί να βιαστούν εξάλλου; Δεν τους περιμένει κανένα σπίτι. Στην εποχή της πανδημίας του κορωνοϊού, συνεχίζουν να ζουν κάτω από τις ίδιες δύσκολες ,απάνθρωπες και επισφαλείς συνθήκες. Βλέπετε, η δική τους ζωή είναι αλλιώς σκηνοθετημένη. Δεν επηρεάστηκε από τον “ιδιότυπο πόλεμο” που έχει ξεσπάσει. Γ’ αυτούς τους ανθρώπους όλες οι εποχές είναι ίδιες. Μόνο που η πανδημία δεν εξαιρεί τον άστεγο πληθυσμό. Ήρθε απρόσμενα να αλλάξει την ιστορία και τις ζωές όλων μας. Τι άραγε να γνωρίζουν γ ‘αυτό που συμβαίνει;\nΤαλαιπωρημένοι, περιθωριοποιημένοι, ξεχασμένοι από τις οικογένειες τους (εάν είχαν). Άνθρωποι μόνοι. Αβοήθητοι και πεινασμένοι. Άνθρωποι ρακένδυτοι, κουλουριασμένοι στα πεζοδρόμια της γειτονιάς μας. Άνθρωποι παγιδευμένοι στο πιο έσχατο σημείο ένδειας, παραίτησης και εγκατάλειψης. Τι άραγε να νοσταλγούν; Ένα κομμάτι ψωμί ή την παρουσία σου, άνθρωπε; Ακόμη και αν κάποιες φορές τους προσπερνούσες, ήσουν ο μοναδικός διαβάτης της ζωής τους.\nΤώρα που είμαστε σε υποχρεωτικό εγκλεισμό αναρωτιέστε, αν πεινάνε, αν διψάνε, αν λειτουργούν τα συσσίτια, αν είναι ενημερωμένοι για αυτό που συμβαίνει στον κόσμο αλλά και στο κοινωνικό σύνολο στο οποίο εντάσσονται; Πως βιώνουν τη ροή του χρόνου σε μια πόλη που σχεδόν δεν κινείται τίποτα; Έχουν μάσκες, γάντια και αντισηπτικά; Oι δομές προσωρινής φιλοξενίας λειτουργούν κανονικά ή έχουν αλλάξει τα ωράρια; Τηρούνται οι υγειονομικοί κανόνες, τα μέτρα και οι οδηγίες πρόληψης της επιστημονικής κοινότητας;\nΕσύ άνθρωπε, που έτρεχες να προμηθευτείς μάσκες, γάντια και αντισηπτικά σκέφτηκες να αγοράσεις μια μάσκα, ένα αντισηπτικό ή ένα οινόπνευμα και να το παραδώσεις σε κάποιον που στερείτε σε αγαθά πρώτης ανάγκης; Σκέφτηκες τον άστεγο που “ξεροσταλιάζει” στα πρόχειρα και αυτοσχέδια καταλύματα έξω από τη βιτρίνα του εγκαταλελειμμένου καταστήματος της γειτονίας σου; Είναι βλέπετε και το αίσθημα της επιβίωσης…\nΜεταξύ μας τώρα. Οι πιθανότητες να το έχεις σκεφτεί είναι ελάχιστες. Τελικά τι μας πονάει περισσότερο στην εικόνα ενός άστεγου ανθρώπου; Γιατί, αποφεύγουμε να τον αντιμετωπίσουμε; Νιώθουμε τύψεις για κάθε φορά που θα μπορούσαμε να βοηθήσουμε και δεν το κάναμε αναθέτοντας πράξεις φιλανθρωπίας σε άλλους;\nΕικάζω, ότι οι ομάδες δρόμου, οι Μη κυβερνητικές Οργανώσεις και κάθε εθελοντική προσπάθεια και πρωτοβουλία, ακόμη και οι Δήμοι, ενδεχομένως να μη μπορούν να καλύψουν επαρκώς τις ανάγκες τους. Οι περισσότεροι από αυτούς έχουν χρόνιες και σοβαρές παθήσεις. Χωρίς ιατρική περίθαλψη θα γίνουν αναμφισβήτητα φορείς διάδοσης του ιού και πιθανά θύματά του.\nΤώρα που το σύστημα επαγρυπνεί για όλους, τώρα που η πολιτική ηγεσία χαρακτηρίζεται από αμεσότητα, αποφασιστικότητα και έχει πλήρη συναίσθηση απέναντι στους πολίτες της, τώρα που οργανώνεται και κινητοποιείται, τώρα που επιτέλους, φαίνεται να υπάρχει κράτος και το σύστημα ανταποκρίνεται με υπευθυνότητα και με υψηλό δείκτη ευθύνης στους πολίτες του, μήπως να μεριμνούσε και γ ‘αυτούς τους δύστυχους;\nΗ ζωή μας είναι το ύψιστο αγαθό. Ας το διαφυλάξουμε !!!\nΠροηγούμενο άρθροΧριστόφορος Κατσαδιώτης: “Η δουλειά μου, αγγίζει ψυχαναλυτικές πτυχές που είναι καλά κρυμμένες, δικές μου και κατ’ επέκταση και κάποιων θεατών…”\nΕπόμενο άρθροMαριλένα Φωκά: “…τo νέο βιβλίο μου είναι γραμμένο σε απλή γλώσσα, προσιτή αφήνοντας εκτός δυσνόητες θεωρίες και περίτεχνα σχήματα λόγου, αλλά επιμένοντας στο ουσιαστικό και εισάγοντας επεξηγήσεις όπου έκρινα απαραίτητο…”


.Σωματείο Βάσης Ανέργων & Επισφαλώς Εργαζόμενων Άρτας: Έναρξη απεργίας πέινας του συντρόφου Γ.Σ απο το Μεσολόγγι(κείμενό του)\nΈναρξη απεργίας πέινας του συντρόφου Γ.Σ απο το Μεσολόγγι(κείμενό του)\nΣτην εκδήλωση του ΣΩ.Β.Α την Παρασκευή 5 Δεκεμβρίου θα συμμετάσχει και δικηγόρος του φυλακισμένου χωρίς δίκη, συντρόφου Γ.Σ απο το Μεσολόγγι που απο σήμερα ξενικά απεργία πείνας .\nΑκολουθεί κείμενο έναρξης της απεργίας πείνας του συντρόφου, το οποίο φιλοξενούμε στην προσπάθειά μας να διαμορφωθούν όσο το δυνατό πιο ανοιχτοί κοινωνικo;i αγώνες τόσο υπεράσπισης των αγωνιστών απεργών πείνας, όσο και ανατροπής του σημερινού Ολοκληρωτικού καθεστώτος .\nΣυνεχίζουμε μαζί με τους αγωνιστές, απεργούς πείνας το δρόμο της σύγκρουσης και του αγώνα με όλα τα μέσα .\nΒρίσκομαι και εγώ όπως χιλιάδες ψυχές στα κελιά της δημοκρατίας. Βεβιασμένο το σύστημα της αστικής δικαιοσύνης με προφυλάκισε στηριζόμενο σε ψευδομαρτυρία ενός ασφαλίτη και άλλων πέντε σκυλιών του κράτους (ασφάλεια, Ο.Π.Κ.Ε., ΔΙΑΣ). Από την άλλη πλευρά δικαστές, ανακριτές, δικαστικοί υπάλληλοι, αυτοί είναι οι δήμιοι της γραφειοκρατίας, άλλοτε κωλυσιεργούν και άλλοτε επισπεύδουν τα τρομοδικεία και τις διαδικασίες που περιορίζουν ζωές ανθρώπων με ποινές και αποφάσεις που είναι λύτρωση για το κράτος και το κεφάλαιο.\nΌλες οι αποφάσεις υποκινούνται από το υπουργείο Προστασίας του Πολίτη, Προστασίας του Κεφαλαίου και των εκπροσώπων του.\nΗ συμφόρηση στα ιδρύματα κράτησης ψυχών δημιουργεί αποπνικτική ατμόσφαιρα, υποβαθμίζει την ανθρώπινη αξιοπρέπεια. Ανθρώπινες ψυχές στοιβαγμένες στα μπουντρούμια της δημοκρατίας, καρκινοπαθείς, εγχειρισμένοι, άνθρωποι με χρόνια ιατρικά προβλήματα, βρίσκονται ξεχασμένοι μέσα στα ιδρύματα του βάρβαρου καπιταλισμού, χωρίς ίχνος ιατρικής φροντίδας. Την ίδια ώρα πλούσιοι κεφαλαιοκράτες, κύριοι και κυρίες φλερτάρουν με την αηδία και την υποκρισία σε «κλουβιά πολυτελείας», διαμερίσματα Κολωνακίου με άρωμα σαπίλας.\nΚρατούν τον πλούτο στα χέρια τους, έναν πλούτο που το έκλεψαν από τους καταπιεσμένους. Δίνουν στην ανθρώπινη υπόσταση την πιο δυσάρεστη ερμηνεία.\nΑναρτήθηκε από ΣΩΒΑ ΑΡΤΑΣ στις 1:34 μ.μ.


Θετική σκέψη και Ορθόδοξη πνευματικότητα - ΕΛΛΑΣ-ΟΡΘΟΔΟΞΙΑ\nHome » ΩΦΕΛΙΜΑ » Θετική σκέψη και Ορθόδοξη πνευματικότητα\nΗ οργάνωση σεμιναρίων με θέματα σχετικά με την ανάπτυξη των ανωτέρω ικανοτήτων αποφέρει υψηλά κέρδη στους δασκάλους και τους συμβούλους του κλάδου.\nΑυτοί, όπως ισχυρίζονται, βοηθούν τον εκπαιδευόμενο να αναπτύξει, να ενεργοποιήσει και να μεγιστοποιήσει τις εσωτερικές του δυνάμεις, χρησιμοποιώντας και εξωτερικεύοντας τη θετική σκέψη και την εσωτερική δύναμη του εαυτού του.\n«Ζυγίζοντας» τα ανωτέρω και όλες τις θεωρίες της σχολής της θετικής σκέψης στο Ευαγγέλιο του Χριστού, στην Αγία Γραφή (όπως παρότρυνε να κάνουμε πάντα ο μακαριστός γέρων, πρώην Επίσκοπος Φλωρίνης Αυγουστίνος Καντιώτης), δεν μπορούμε να βρούμε ούτε βάρος, ούτε βάθος, ούτε ύψος. Για δε τους πρεσβεύοντες και διδάσκοντες αυτά, μάλλον ανήκουν στην κατηγορία που προσδιορίζει ο Απόστολος ως «πλανώντας και πλανωμένους».\nΕπιθυμούν με τις διδασκαλίες τους να εξυψώσουν το εγώ τους και να γίνουν αυτοθεοί, υψώνουν το είδωλο του εαυτού τους, δημιούργημα της εμπαθούς φαντασίας τους, ακολουθούν τα ίχνη των προπατόρων πριν την πτώση τους, οδηγούμενοι και αυτοί σε πτώση.\nΑντιθέτως ο αληθινός χριστιανός ατενίζει το αληθινό φώς εκ φωτός που έλαμψε εν τω κόσμω, τον επιφανέντα Θεόν ημών, τον Χριστό, ο οποίος ως φως και πηγή του φωτός, η αυτοζωή και πηγή της ζωής, μας έδειξε το δρόμο της αληθινής προσωπικής ανάπτυξης, που δεν είναι άλλος από το δρόμο της αγιότητας.\nΟ δρόμος αυτός περνάει μέσα από την ταπείνωση και όχι την εγωιστική και δαιμονιώδη εξύψωση του εαυτού. Ο ενανθρωπήσας Θεός μας, δια της θεοφανείας Του μας έδειξε την αληθινή οδό της ζωής, την οδό της αρετής.\nΟ πιστός χριστιανός αναζητά τα μυστικά της επιτυχίας, της ευτυχίας, της ανάπτυξης, της δύναμης, της ευεξίας, του πλούτου, της σοφίας στον αιώνιο και αλάθητο Λόγο του Θεού. Αυτός εξασφαλίζει το μοναδικό επιτυχημένο τρόπο επίτευξης των στόχων της ζωής και της παρούσης και της αιώνιας.\nΟι λέξεις κλειδιά των μοντέρνων «φιλοσόφων» είναι κενές περιεχομένου και βρίσκουν το πραγματικό νόημα τους μόνο αν τις αναζητήσουμε και τις μελετήσουμε από την Αγία Γραφή. Η αληθινή θετική σκέψη, η επιτυχία, η ευτυχία, η αυτογνωσία και γενικά η πραγματική προσωπική ανάπτυξη του πιστού χριστιανού είναι το αποτέλεσμα της πίστεως και της βίωσης της εν Χριστώ ζωής.


Παρασκευή, 17/07/2020 · Κώστας Λεοντιάδης Huawei MediaTek\nΗ Huawei φαίνεται έτοιμη να κυκλοφορήσει μία νέα συσκευή, η οποία μάλιστα αποκαλύφθηκε πλήρως. Με τον κωδικό μοντέλου TNN-AN00, που σύμφωνα με αρκετές πηγές είναι το Enjoy 20s, η συσκευή πέρασε από την ΤΕΝΑΑ και σας έχουμε τα πλήρη τεχνικά χαρακτηριστικά.\nΤο TNN-AN00 διαθέτει οθόνη TFT 6,8 ιντσών με ανάλυση FHD+ και οπή στο αριστερό μέρος της οθόνης, όπου φιλοξενείται η selfie κάμερα των 16MP. Στο πίσω μέρος υπάρχει ένα τριπλό σύστημα κάμερας, με κύρια κάμερα 64MP, συνοδευόμενη από φακούς 8MP και 2MP, οι οποίοι μπορούμε να μαντέψουμε ότι είναι ultra-wide και macro αντίστοιχα.\nΣτο εσωτερικό της συσκευής υπάρχει ένας οκταπύρηνος επεξεργαστής στα 2.0GHz, ο οποίος πάλι σύμφωνα με πηγές είναι της σειράς Dimensity 800 της MediaTek, προσφέροντας υποστήριξη δικτύων 5G. Ο αισθητήρας δαχτυλικών αποτυπωμάτων βρίσκεται ενσωματωμένος στο power button στα πλαϊνά, ενώ η μπαταρία της συσκευής ανέρχεται στα 4.200mAh.\nΤο Enjoy 20s θα κυκλοφορήσει σε τρεις εκδόσεις, με 4GB, 6GB και 6GB RAM και 64GB, 128GB και 256GB ενσωματωμένου αποθηκευτικού χώρου αντίστοιχα, με υποστήριξη καρτών μνήμης NV. Τα χρώματα που θα κυκλοφορήσει η συσκευή είναι μαύρο, πράσινο και μπλε και αναμένεται να ανακοινωθεί επίσημα στην Κίνα μέσα στις επόμενες εβδομάδες.


Πάρτε πίσω την προκήρυξη κ. Διοικητή του Αγ. Ανδρέα - Απόψεις&Σχόλια - The Best News\nΠάρτε πίσω την προκήρυξη κ. Διοικητή του Αγ. Ανδρέα\nΤου ΓΙΩΡΓΟΥ ΔΗΜ. ΜΟΣΧΟΥ\nΟ νομικός σύμβουλος του Υπουργείου Υγείας κος Μακρής φαίνεται να έσωσε την μισή... παρτίδα για την διατήρηση του κύρους της διοίκησης του Νοσηλευτικού Ιδρύματος Αγ. Ανδρέα.Μέχρι σήμερα το πρωί αιωρούνταν η άποψη πως για να παραμείνουν στην εργασία τους οι γυναίκες Καθαρίστριες με τα Κίτρινα Γάντια έπρεπε να κατέχουν τίτλο σπουδών υποχρεωτικής εκπαίδευσης (ΥΕ) του τύπου μετά το 1980, ήτοι σπουδών Γυμνασίου.\nΑπό αυτόν τον... περιώνυμο τίτλο, από τις 42, συν 4 του ΑΕΠ κατείχαν μόνον 20 εργαζόμενες.\nΤούτο προκάλεσε εφαλτήριο της Διοίκησης για εξοστρακισμό των Καθαριστριών και μεγάλη ανησυχία σε αυτές, αφού, μη έχουσες τις προϋποθέσεις που τίθεντο αναλογίζονταν το έγκλημα που είχαν κάνει κατά του εαυτού των, να μην φθάσουν μέχρι το Γυμνάσιο και έτσι να δικαιούνται να μετάσχουν στο... ξεσκάτισμα του Νοσοκομείου, μετά γνώσεως του σχετικού γραμματικού κανόνος για τις περισπωμένες λέξεις:\nΜακρό προ βραχέος περι...σκατά-ται!Η επιμονή των εργαζομένων ότι αυτό δεν ίσχυσε όταν προσελήφθησαν πέρυσι και η αναζήτηση της επιβεβαίωσής του, οδήγησε στον νομικό σύμβουλο του Υπ. Υγείας κ. Μακρή, που ενημέρωσε τον κ. Διοικητή, πως «λάθος δρόμο πήραμε καρδιά, ρίξαμε ανάποδη ζαριά» (κατά τον αοιδό) και σπεύσε σε επανόρθωση!\nΑυτό είναι η μία πλευρά, που ανακούφισε μεν τις εργαζόμενες, που αποδείχθηκαν πιο ενημερωμένες, τους επέτεινε δε, την ανησυχία η επιμονή του κ. Διοικητή στο άλλο μισό σκέλος της παρτίδας, της μη προϋπόθεσης προϋπηρεσίας στον χώρο της Υγείας, η οποία ανοίγει την κερκόπορτα της απόλυσής τους, καθώς θα συρρεύσουν να θέσουν υποψηφιότητα όσες έχουν ειδικότητα στη χρήση της οικιακής σκούπας.\nΔεν είναι έτσι όμως. Εδώ πρόκειται για νοσηλευτικούς χώρους με την ιδιαιτερότητά τους και δεν είναι απλά χώρος μίας οικίας, μίας σκάλας πολυκατοικίας κ.ό.κ.\nΕπιπροσθέτως η... δαμόκλειος σπάθη του Εισαγγελέως δεν είναι και ότι πιο δημοκρατικό.Για σκεφτείτε κύριε Διοικητά πιο ψύχραιμα.\nΒάλτε στο νου σας τα περυσινά γεγονότα με την κατευθυνόμενη οργή των αγροτών, που με ελλιπή πληροφόρηση περί της τύχης τους, στοιχεία του ακραίου Δεξιού και του Χρυσαβγίτικου χώρου τους κατεύθυναν προ των υπουργείων με γκλίτσες ανά χείρας και πέτρες να τις εκτοξεύουν στις τζαμαρίες, κατεβάζοντά τες, θρύψαλα κατά γης;\nΕάν εσείς σκοπεύετε να καλέσετε τον Εισαγγελέα για μία απεργία, που έχει να κάνει με την επιβίωση οικογενειών, τότε οι υπουργοί, που βρέθηκαν προ του φάσματος των επιθέσεων κατά των υπουργείων, θα έπρεπε να επανασυστήσουν την Βασιλική Χωροφυλακή και να καλέσουν τον Στρατό ενόπλως να περιφρουρήσουν την Αθήνα!\nΔεν το κάνανε όμως. Και ξέρετε γιατί;\nΔιότι αυτές οι λύσεις δεν είναι στην λογική της Αριστεράς. Ή τουλάχιστον της δικής μας Αριστεράς, για να μην γενικολογούμε!\nΚαι τότε τι απομένει;\nΠάρτε πίσω την προκήρυξη, εκδώστε νέα διορθωμένη με τις προϋποθέσεις που θα διατηρήσουν στη θέση τους τις εργαζόμενες.\nΚαι δεν ευθύνεται ο κ. Πολάκης γι αυτό. Τελεία και παύλα.


WATERPOLO ΓΣ ΗΛΙΟΥΠΟΛΗΣ: ΓΟΝΕΙΣ ΠΟΛΥΕΡΓΑΛΕΙΑ!!!\nΈνα πολύ ωραίο άρθρο με μεγάλη δόση χιούμορ, και άποψη σχετικά με την παρουσία των γονέων των κολυμβητών και κολυμβητριών στις πισίνες καταθέτει ο πρώην πρωταθλητής της κολύμβησης και νυν μάνατζερ του Ολυμπιακού Σπύρος Μπιτσάκης. Γράφει με εύθυμο τρόπο για την υπερβολική πολλές φορές παρεμβατικότητα των γονέων στα όσα διαδραματίζονται στις πισίνες κατά τη διάρκεια των αγώνων κολύμβησης.\nΕπειδή αυτά όλα κάτι θυμίζουν και σε μας εδώ στο πόλο μιας και τα έχουμε δει να διαδραματίζονται κατά καιρούς σε αρκετές πισίνες, σε αγώνες αλλά και προπονήσεις, σας παραθέτουμε τον σύνδεσμο να τα διαβάσετε από πρώτο χέρι στο Aquatics News.\nΚάντε κλικ εδώ να διαβάσετε το άρθρο.


Τα βιολογικά-από το bio μποστάνι στο πιάτο,\nΤα βιολογικά-από το bio μποστάνι στο πιάτο\nΠέρασαν κι αυτά την κρίση τους, αλλά τελευταία αυξάνονται και πληθύνονται τα εστιατόρια και μπακάλικα που επιστρέφουν στα βιολογικά. Τα σημεία που μπορείς να βρεις εγγυημένα biο, σε τιμές για όλους…\nΠού μπορείς να φας:\nΟμήρου 60 & Σκουφά\nΤο πρώτο που εγκαινίασε τη μόδα των βιολογικών πριν γίνουν μόδα. Ο Δημήτρης Χριστοφορίδης έφερε την εμπειρία από το Λος Αντζελες και ο Χρήστος Αθανασιάδης έβαλε το ταλέντο στην κουζίνα. Βιολογικά προϊόντα από μικρούς παραγωγούς, λογική μπιστρό, έξυπνα πιάτα και cozy ατμόσφαιρα με τον Φράνκι να τραγουδά Nice ‘n’ Easy. Μeeting point για brunch, κάθε Τρίτη σούσι. Το CNN έβαλε το Nice ‘n’ easy της Μυκόνου στα καλύτερα μέρη να φας. Τελευταία άφιξη το μενού με πιάτα με superfoods και χωρίς γλουτένη για vegeterian και όχι μόνο.\nTo νέο It είναι πιο μεγάλο, πιο designάτο και πιο oικολογικό με την ίδια, όμως, φιλοσοφία φαγητού και με το νέο ταλέντο του Ηλία Σταυρόπουλου που έμαθε την τέχνη δίπλα στον Πέσκια. Φρέσκα προϊόντα της μέρας, πολλές σούπες, σαλάτες, πολύσπορα σάντουιτς, ζυμαρικά και μπέργκερ. Ιντελεκτουέλ νέος κόσμος και μοδάτες παρέες. Το κυριακάτικο brunch συγκεντρώνει πάντα πλήθη.\nVegan και μοδάτο, με multi culti design και multi culti πιάτα από όλο τον κόσμο. Βιολογικές πρώτες ύλες, αρκετά πιάτα χωρίς γλουτένη και ο Polash Alam στην κουζίνα-ένας από τους τέσσερις ιδιοκτήτες-που έχει γυρίσει από Νέα Υόρκη μέχρι Ντουμπάι και εδώ δοκιμάζει ινδικά κάρι, φαλάφελ, ταμπουλέ και καπονάτες. Το 10Βest USA το έχει στα δέκα καλύτερα της Αθήνας για lunch. Και το vegan μπέργκερ τoυ είναι άπαιχτο!\nΛ. Μεσογείων 450\nΕνα ζαχαροπλαστείο που φημίζεται για τις πρώτες ύλες του- οι βασικές είναι όλες βιολογικές, αυγά, αλεύρι, φρούτα, ζάχαρη- αλλά για το ότι φτιάχνει μια μεγάλη γκάμα γλυκών χωρίς ζάχαρη και κάποια χωρίς αλεύρι και χαμηλά λιπαρά. Τα κανονικά γλυκά είναι πολύ νόστιμα. Όμως και εκείνα χωρίς ζάχαρη και με χαμηλά λιπαρά όπως τα παγωτά και το γλυκό με κρέμα και σοκολάτα ή το κέικ με την ρευστή σοκολάτα είναι απίθανα. Και όλα αυτά σε πραγματικά λογικές τιμές αφού οι ιδιοκτήτες, οι αδερφοί Νταλιάνη είναι εισαγωγείς βιολογικών προϊόντων και έτσι μπορούν να προσφέρουν κορυφαία πρώτη ύλη σε πολύ καλές τιμές.\nΠού μπορείς να αγοράσεις και να φας:\nΑριστείδου 2, πλ. Αγίων Θεοδώρων\nΒιολογικό μπακάλικο και μαγέρικο μαζί. Γεμίζεις το καλάθι σου για το σπίτι και κάθεσαι στα γρήγορα το μεσημέρι στα λίγα τραπεζάκια που έχει στην πλατεία για ένα γιουβετσάκι, μπακαλιάρο σκορδαλιά και λαχανοντολμάδες. Μεγάλο σουξέ οι χειροποίητες πίτες και οι σαλάτες για το δρόμο. Όλες οι πρώτες ύλες είναι βιολογικές και υπάρχει και επιλογή για vegan μενού. Με κάθε like στο facebook στα πιάτα ημέρας 10% έκπτωση.\nΟrganic Bar by Βιολογικό Χωριό\nΓρηγ. Λαμπράκη 83\nΗealth bar της γνωστής αλυσίδας βιολογικών των ν.π. Φρέσκοι χυμοί με σούπερ τροφές, σάντουιτς με ψωμί ζέας, βιολογικές πίτες, salad bar και σειρά προιόντων gluten free. Κάνεις τις προμήθειες για το σπίτι και δοκιμάζεις και επί τόπου. Η χαρά των vegan και ωμοφάγων. Σε έξτρα περιπτώσεις έρχονται και μεγάλα ονόματα(βλ. Καλλίδης) και μαγειρεύουν βιολογικά.\nΛητούς 2 και Απόλλωνος 18\nΤο νέο organic bar του Κώστα Τσίγκα στη θέση του ιταλικού Testaccio που άνοιξε πέρσι. Στον ίδιο χώρο προστέθηκε ένα μανάβικο με βιολογικά φρούτα και λαχανικά και ένα bio μπακάλικο σε ένα concept που καλύπτει όλες τις ανάγκες. Τα πιάτα κινούνται σε vegan, raw αλλά κυρίως, healthy με super foods όπως steaks με βούτυρο από φύκια και τηγανητό μπέργκερ με γκουακαμόλε. Η πίτσα παραμένει σπεσιαλιτέ αφού ήταν επιτυχία και από πέρσι.\nΤags: It, Mama Tierra, Φύσις, Testaccio Organic, Nice ‘N’ Easy, Organic Bar by Βιολογικό Χωριό, βιολογικά, Green Nature


Σκορδαλιά: Πόσο να φάτε – Ποιοι πρέπει να προσέχουν πολύ\nΤην 25η Μαρτίου συνηθίζουμε να τρώμε μπακαλιάρο με σκορδαλιά. Είναι όμως η σκορδαλιά τόσο αθώα; Πόσο πρέπει να τρώμε και ποιοι πρέπει να την αποφεύγουν;\nΓια όσους μαγειρεύουν, το σκόρδο είναι ένα αγαπημένο άρτυμα, χάρη στην πικάντικη γεύση και το άρωμά του. Για τους λάτρεις της υγείας, είναι ένα από τα «ελιξίρια» που προφυλάσσουν από πολλά δεινά. Μία ημέρα πριν την 25η Μαρτίου, όμως, γεννάται ένα ερώτημα: μπορεί άραγε να το παρακάνει κάποιος με το σκόρδο; Και τι ισχύει για το σήμα κατατεθέν της ημέρας, την σκορδαλιά;\nΚατ’ αρχάς, τα καλά νέα. Τα βασικά συστατικά της σκορδαλιάς είναι σκόρδο, ελαιόλαδο και ψωμί ή πατάτες. Όλα είναι παραδοσιακά, αγνά υλικά που δεν βλάπτουν σε κάτι την υγεία, εφ’ όσον δεν γίνεται υπερκατανάλωση.\nΕιδικά το σκόρο «παρέχει πολλαπλά οφέλη στην υγεία», λέει ο κλινικός διαιτολόγο-βιολόγος Χάρης Δημοσθενόπουλος, προϊστάμενος στο Τμήμα Διατροφής του Νοσοκομείου ΛΑΪΚΟ στην Αθήνα. «Η πικάντικη μυρωδιά του οφείλεται σε μία οργανική ένωση θείου που ονομάζεται αλλισίνη. Η ένωση αυτή, καθώς και τα θειούχα συστατικά του, έχουν πολλές ωφέλιμες επιδράσεις, καθώς ενισχύουν το ανοσοποιητικό, ασκούν αντιφλεγμονώδη δράση, βελτιώνουν την υγεία της καρδιάς και καταπολεμούν μύκητες και βακτήρια».\nΘερμίδες και λιπαρά στην σκορδαλιά\nΣτα αρνητικά της σκορδαλιάς συμπεριλαμβάνεται το θερμιδικό φορτίο και τα πολλά λιπαρά της. Η παραδοσιακή σκορδαλιά, που περιέχει 500 γραμμάρια βρασμένες πατάτες και μισό ποτήρι ελαιόλαδο (150 γραμμάρια ή 170 ml), παρέχει ανά 100 γραμμάρια:\n21,2 γραμμάρια λιπαρά\n12,7 γραμμάρια υδατάνθρακες\n«Τα λιπαρά της σκορδαλιάς είναι ως επί το πλείστον ωφέλιμα, αφού προέρχονται από το ελαιόλαδο», διευκρινίζει ο κ. Δημοσθενόπουλος. «Και πάλι, όμως, είναι μια μεγάλη ποσότητα. Σε μία υγιεινή διατροφή πρέπει να περιέχονται 1-2 κουταλιές της σούπας ελαιολάδου ημερησίως. Αν κάποιος φάει άφθονη σκορδαλιά, ξεπερνά αυτή την ποσότητα, πριν καν ακουμπήσει τον τηγανητό μπακαλιάρο ή την σαλάτα».\nΓια τον λόγο αυτό, θα ήταν ίσως μία λύση να μειώσουμε την ποσότητα του λαδιού στο μισό. «Και πάλι θα πάρουμε την γεύση του παρθένου ελαιολάδου, χωρίς όμως τις πάρα πολλές θερμίδες του», εξηγεί.\nΖήτημα μπορεί να αποτελέσει και το σκόρδο. «Κάθε άνθρωπος έχει διαφορετικές προτιμήσεις όσον αφορά το σκόρδο. Όσοι όμως αρέσκονται να καταναλώνουν σκορδαλιά, συνήθως θέλουν αρκετό», λέει ο ειδικός.\nΤο 2016 αναφέρθηκε η περίπτωση ενός άνδρα ο οποίος έπαθε σημαντική μετεγχειρητική αιμορραγία, που συσχετίστηκε με την καθημερινή κατανάλωση 4 σκελίδων σκόρδου τις μέρες πριν χειρουργηθεί.\nΣε μία άλλη περίπτωση, ένας 55χρονος άνδρας παρουσίασε έντονο αποχρωματισμό και εκτεταμένους μώλωπες μετά από εγχείρηση στεφανιαίας παράκαμψης (μπάι πας). Όπως διαπιστώθηκε, έπαιρνε καθημερινά συμπληρώματα ιχθυελαίων και σκόρδου χωρίς να το πει στους γιατρούς του. Και τα δύο δρουν αντιθρομβωτικά.\nΓι’ αυτόν τον λόγο, πρέπει να ρωτάτε τον γιατρό σας αν μπορείτε να τρώτε ελεύθερα σκόρδο, εάν λαμβάνετε φάρμακα, βιταμίνες ή πρόκειται να χειρουργηθείτε.\nΜία άλλη πιθανή παρενέργεια από την υπερκατανάλωση σκόρδου είναι τα πεπτικά προβλήματα, όπως ο τυμπανισμός, η δυσπεψία και ο πόνος στο στομάχι. Υπαίτιες γι’ αυτά είναι οι φρουκτάνες, ένα είδος υδατανθράκων που περιέχει το σκόρδο.\nΣτους πάσχοντες από γαστροοισοφαγική παλινδρόμηση, το σκόρδο μπορεί να μειώσει τον τόνο του κατώτερου σφιγκτήρα του οισοφάγου. Ο σφιγκτήρας είναι ο μυς που κλείνει το φυσικό στόμιο που ενώνει τον οισοφάγο με το στομάχι. Όταν χαλαρώνει, το περιεχόμενο του στομάχου μπορεί να παλινδρομήσει, δηλαδή να κινηθεί προς τα πάνω (προς τον οισοφάγο). Σε τέτοια περίπτωση, η συνέχεια είναι καούρες και ναυτία.\nΈνας άλλος κίνδυνος είναι η κακοσμία του στόματος. Αυτή οφείλεται στις θειούχες ενώσεις που περιέχει το σκόρδο. Η κακοσμία του στόματος είναι πιο έντονη με την κατανάλωση ωμού σκόρδου, σαν αυτού που περιέχει η σκορδαλιά, τονίζει ο κ. Δημοσθενόπουλος.\nΑν και δεν υπάρχουν ακόμα επίσημες κατευθυντήριες οδηγίες για την κατανάλωση σκόρδου, έχει βρεθεί ότι 3-6 γραμμάρια σκόρδου την ημέρα είναι αρκετά για να ωφεληθεί η υγεία. Αντιστοιχούν σε 1-1,5 μεγάλη σκελίδα.\nΌσον αφορά τη σκορδαλιά, 1-2 κουταλιές της σούπας είναι υπεραρκετές, λέει ο κ. Δημοσθενόπουλος. Οι μεγαλύτερες ποσότητες είναι υπερβολικές και θα σας γεμίσουν επιπλέον με πολλές θερμίδες.


Νέα Διαθήκη | Bibleinfo.com\nHome / Θέματα της Αγίας Γραφής / Νέα Διαθήκη\nΤι εννοεί η Αγία Γραφή, όταν μιλά για μια νέα Διαθήκη ανάμεσα σε μας και τον Θεό; Η Καινή Διαθήκη είναι η απόλυτη λύση στην ανθρώπινη ανταρσία. Η Αγία Γραφή αναφέρει: "Αλλά αυτή θα είναι η διαθήκη που θα κάνω στον οίκο Ισραήλ: Ύστερα από τις ημέρες εκείνες, λέει ο Κύριος, θα βάλω τον νόμο μου στα ενδόμυχά τους και θα τον γράψω στις καρδιές τους. Και θα είμαι Θεός τους και αυτοί θα είναι λαός μου." (Ιερεμίας 31: 33)\nΗ νέα Διαθήκη πραγματοποιείται μέσω του θανάτου του Ιησού Χριστού. Η Αγία Γραφή αναφέρει: "Παρόμοια και το ποτήρι, αφού δείπνησαν, λέγοντας: Τούτο το ποτήρι είναι η καινούρια διαθήκη με βάση το αίμα μου, που χύνεται για σας." (Λουκάς 22: 20)\nΝέα Διαθήκη σημαίνει ότι μπορούμε να προσεγγίσουμε απευθείας το Θεό μέσω του Χριστού. Η Αγία Γραφή αναφέρει: "Κατά τέτοιον μεγαλύτερο βαθμό ανώτερης διαθήκης εγγυητής έγινε ο Ιησούς." (Επιστολή προς Εβραίους 7: 22)\nΣυγχώρεση των αμαρτιών υπάρχει μόνο μέσω της νέας Διαθήκης. Η Αγία Γραφή αναφέρει: "…πόσο μάλλον το αίμα του Χριστού, ο οποίος διαμέσου του αιωνίου Πνεύματος πρόσφερε τον εαυτό του χωρίς ψεγάδι στον Θεό, θα καθαρίσει τη συνείδησή σας από νεκρά έργα στο να λατρεύετε τον ζωντανό Θεό; Και γι’ αυτό είναι μεσίτης καινούριας διαθήκης, ώστε διαμέσου του θανάτου, που έγινε για απολύτρωση των παραβάσεων κατά την πρώτη διαθήκη, να πάρουν την υπόσχεση οι καλεσμένοι της αιώνιας κληρονομιάς." (Επιστολή προς Εβραίους 9: 14 - 15)\nΣτα πλαίσια της Παλαιάς Διαθήκης, τι υποσχέθηκαν οι άνθρωποι να κάνουν; Η Αγία Γραφή αναφέρει: "Και ο Μωυσής ήρθε και διηγήθηκε στον λαό όλα τα λόγια του Κυρίου και όλα τα δικαιώματά του. Και ο λαός αποκρίθηκε ομόφωνα και είπε: Όλα τα λόγια, που ο Κύριος μίλησε, θα τα κάνουμε." (Έξοδος 24: 3)\nΣτα πλαίσια της νέας Διαθήκης, τι υπόσχεται να κάνει ο Θεός; Η Αγία Γραφή αναφέρει: "Επειδή αυτή είναι η διαθήκη που θα κάνω προς τον οίκο του Ισραήλ ύστερα από τις ημέρες εκείνες, λέει ο Κύριος: Θα δώσω τους νόμους μου στη διάνοιά τους και θα τους γράψω επάνω στην καρδιά τους και θα είμαι σε αυτούς Θεός και αυτοί θα είναι σε μένα λαός." (Επιστολή προς Εβραίους 8: 10)


Η διατροφή για υγεία και πολλά χρόνια ζωής – xOrisOria News\nΗ διατροφή για υγεία και πολλά χρόνια ζωής\nΤο φαγητό είναι μια από τις μεγαλύτερες απολαύσεις της ζωής και η διατροφή που ακολουθούμε…\nεπηρεάζει τη ζωή μας και την υγεία μας γενικότερα. Πολλοί από εμάς, λόγω του έντονου τρόπου ζωής και των πολλών απαιτήσεων, δεν ακολουθούμε κάποιο υγιεινό διατροφικό πλάνο και δεν ενδιαφερόμαστε για την ποιότητα του φαγητού που καταναλώνουμε. Γνωρίζοντας όλα όσα μας βοηθούν, να κάνουμε σωστές επιλογές και να βελτιώσουμε την υγεία και το σώμα μας, αποτελούν τις βασικές συστάσεις για μακροβιότητα και υγεία οι οποίες είναι οι εξής:\nΤο ελαιόλαδο πρέπει να είναι ο βασικός τύπος λίπους που καταναλώνετε στη δίαιτά σας. Αποφύγετε την κατανάλωση σπορέλαιων, βουτύρου και κορεσμένων λιπαρών, από ζωϊκές κυρίως τροφές. Τρώτε συχνά λιπαρά ψάρια, που είναι πηγές των ωφέλιμων Ω-3 λιπαρών.\nΚΑΙ ΟΜΩΣ… ΔΥΣΤΥΧΩΣ ΤΟ ΚΑΝΟΥΜΕ ΟΛΟΙ! Αυτό στάθηκε η αιτία που το δέρμα της «σάπιζε» καθημερινά ( 3,952 )\nΒάλτε αυτά τα 3 υλικά στον καφέ σας! Έπειτα από μόλις 2 γουλιές, ο μεταβολισμός σας θα γίνει γρηγορότερος από ( 2,728 )\nΈρευνα: Ολόκληρο το ανοσοποιητικό σύστημα ενός ατόμου μπορεί να αναγεννηθεί μόνο με νηστεία για μόλις 3 ημέρες!! ( 1,882 )\n7 Σημάδια ότι λαμβάνετε Κοσμικές πληροφορίες που δεν πρέπει να αγνοήσετε. Ειδικά το # 4! ( 1,833 )\nΑυγά: Τι Πραγματικά Τρώτε; Γιατί Οι Κότες Γεννούν Αγονιμοποίητα Αυγά; ( 1,811 )\nΔιαβάστε και σε 2 λεπτά θα εξαφανιστεί το άγχος σας! 100 % αποτελεσματικό ( 1,789 )\nΌλοι Γνωρίζουμε πως τα 2 Φύλα είναι το Αρσενικό και το Θηλυκό. Οι Ινδιάνοι όμως έχουν 5! Δείτε ΠΟΙΑ… ( 1,785 )


Η Σελήνη έχει περάσει στο ζώδιο του Ταύρου. Λίγη υπομονή θα την κάνουμε.\nΤι λένε για σήμερα τα ζώδια, 20 Μαρτίου;\nΗ Σελήνη έχει περάσει στον Ταύρο και θα φέρει στην επιφάνεια την ανάγκη σου για οικονομική ασφάλεια με αποτέλεσμα να στρέψεις το ενδιαφέρον σου σε οτιδήποτε σχετίζεται με τα χρήματα. Σήμερα είναι μία καλή ημέρα για να ασχοληθείς και να διευθετήσεις λογαριασμούς ημιτελείς υποχρεώσεις και οτιδήποτε άλλο σχετίζεται με οικονομικά ζητήματα. Ακόμα είναι μία καλή ημέρα για να ξεκινήσεις αποταμίευση καθώς είναι ένας τρόπος μέσα από τον οποίο θα καταφέρεις να νιώσεις μεγαλύτερη ασφάλεια μιας και θα κάνεις κάτι καλό για το οικονομικό σου μέλλον.\nΗ Σελήνη έχει περάσει στο ζώδιό σου και θα σου δημιουργήσει την ανάγκη να συγχρωτιστείς με τους αγαπημένους σου ανθρώπους, να ανταλλάξεις ιδέες και απόψεις μαζί τους και να συζητήσεις οτιδήποτε σε απασχολεί. Σήμερα δεν θα σου αρέσει η μοναξιά για αυτό και θα επιδιώξεις να περάσεις το μεγαλύτερο μέρος της ημέρας παρέα με ανθρώπους που θα επιλέξεις. Αυτό που θα χρειαστεί να προσέξεις είναι η τάση κυκλοθυμίας που θα έχεις, καθώς μπορεί να γίνει αιτία για να δημιουργηθούν εντάσεις με κάποιο αγαπημένο συνεργάτη σου ή το/η σύντροφό σου.\nΗ αλήθεια είναι πως σήμερα θα είσαι περισσότερο καχύποπτος/η από αυτό που συνηθίζεις και αυτό γιατί η Σελήνη που έχει περάσει στον Ταύρο θα εγείρει ζητήματα ανασφάλειας. Είναι πολύ πιθανό να δυσκολευτείς να μοιραστείς ακόμα και με αγαπημένους σου ανθρώπους τα προσωπικά ή επαγγελματικά σου σχέδια καθώς θα έχεις την τάση να νιώθεις "εκτεθειμένος/η". Η εργασιοθεραπεία είναι η κατάλληλη λύση για το ζήτημα σου καθώς αν ασχοληθείς ακόμα και με βαρετές για σένα δουλειές, θα είναι ένας καλός τρόπος για να κρατήσεις το μυαλό σου απασχολημένο και να μην κάνεις διάφορα σενάρια τα οποία θα σε βάλουν σε ένα φαύλο κύκλο.\nΗ Σελήνη έχει περάσει στον Ταύρο και θα σε βοηθήσει να χαλαρώσεις και να αφήσεις για λίγο τις επαγγελματικές σου υποχρεώσεις στην άκρη. Σήμερα είναι μία καλή ημέρα για να επικοινωνήσεις με τους φίλους σου αλλά να μη μείνεις στα τηλέφωνα και να οργανώνοντας μία συνάντηση. Η ημέρα ευνοεί οτιδήποτε σχετίζεται με συλλογικές εργασίες και δραστηριότητες για αυτό επιδίωξε να βρεθείς με κόσμο. Δεν αποκλείεται να κάνεις και νέες συμμαχίες με ανθρώπους που θα δείξουν φιλικά προσκείμενοι σε εσένα και αυτό είναι κάτι που θα σου τονώσει την αυτοπεποίθηση.\nΗ αλήθεια είναι πως σήμερα θα έχεις αρκετές επαγγελματικές υποχρεώσεις για αυτό μην ξεκινήσεις να κάνει σχέδια για τον ελεύθερό σου χρόνο καθώς είναι πιθανό -αν σου προκύψει- να θελήσεις να ξεκουραστείς! Η Σελήνη έχει περάσει στον Ταύρο και θα τονίσει ζητήματα καριέρας με αποτέλεσμα να σε βάλει στη διαδικασία να ασχοληθείς μόνο με αυτά. Τα βλέμματα των άλλων θα στραφούν επάνω σου, όπως και των ανθρώπων που βρίσκονται στο επαγγελματικό σου περιβάλλον, για αυτό θα πρέπει να είσαι προσεκτικός/η. Προσπάθησε να "εκμεταλλευτείς" τις καταστάσεις για να κάνεις εντύπωση στους ανθρώπους που θεωρείς πως μπορούν να σε βοηθήσουν τους επαγγελματικούς τους στόχους.\nΗ σελήνη έχει περάσει στον Ταύρο και θα σου χαρίσει την ευκαιρία να χαλαρώσεις ή να κάνεις και μία μονοήμερη εξόρμηση σε ένα κοντινό προορισμό παρέα με το σύντροφό σου ή αγαπημένους σου ανθρώπους. Αν προτιμάς να μείνεις σπίτι είναι μία καλή ευκαιρία να διαβάσεις ένα βιβλίο ή να αναζητήσεις πληροφορίες για κάτι που σε ενδιαφέρει καθώς η ημέρα θα ευνοήσει την επικοινωνία και τη συλλογή πληροφοριών. Δώσε ιδιαίτερη έμφαση σε κάποια πιστοποίηση και ένα σεμινάριο καθώς η ημέρα ευνοεί ιδιαίτερα και τα εκπαιδευτικά ζητήματα.\nΣήμερα είναι πιθανό να νιώθεις περίεργα καθώς η Σελήνη που έχει περάσει στον Ταύρο θα αναμοχλεύσει ζητήματα του παρελθόντος που σου έχουν αφήσει "μουδιασμένα" συναισθήματα. Την ίδια στιγμή είναι πιθανό να αναμοχλεύσει και ένα θέμα που σχετίζεται με το δημόσιο όπως ένα δάνειο η μία ασφάλεια προκειμένου να σου υπενθυμίσει πώς πρέπει να ασχοληθείς και με αυτό. Προσπάθησε να τακτοποιήσεις οικονομικά ζητήματα καθώς και θα βγεις κερδισμένος/η από αυτό αλλά είναι και ένας καλός τρόπος για να κρατήσεις το μυαλό σου απασχολημένο μακριά από ζητήματα του παρελθόντος.\nΟι αγαπημένοι σου "άλλοι" θα αποτελέσουν την κύρια ενασχόληση σου σήμερα καθώς η Σελήνη που έχει περάσει στο ζώδιο του Ταύρου θέλει να κερδίσεις την επιβεβαίωση των ανθρώπων που αγαπάς. Η ημέρα είναι ιδανική για να ρίξεις γέφυρες συμφιλίωσης με ανθρώπους που είχες ψυχρανθεί τον προηγούμενο καιρό καθώς σήμερα θα αφήσεις τον εγωισμό σου στην άκρη. Ακόμα μπορεί να φέρει μία προοπτική για μία νέα η υπάρχουσα συνεργασία που σίγουρα θα σου τραβήξει το ενδιαφέρον και η εξέλιξη της θα εξαρτηθεί από τον τρόπο που θα δράσεις σήμερα.\nΤο διάλειμμα των προηγούμενων ημερών τελείωσε και η Σελήνη που πέρασε στον Ταύρο θα χτυπήσει το καμπανάκι για να επιστρέψεις στις υποχρεώσεις σου. Ελπίζω τις προηγούμενες ημέρες να γέμισες τις μπαταρίες σου καθώς η μέρα σήμερα προβλέπεται απαιτητική και πιθανό να προκύψουν δουλειές και εργασίες πέρα από τις αναμενόμενες. Ακόμα είναι πιθανό να χρειαστεί η συμβολή σου και σε ένα θέμα που σχετίζεται με την εργασία σου και καλό θα ήταν να μην αρνηθείς. Αν σου μείνει ελεύθερος χρόνος προτίμησε να ξεκουραστείς και να αφήσεις υποχρεώσεις της κοινωνικής σου ζωής για μία άλλη μέρα, εάν αυτές μπορούν να αναβληθούν.\nΗ μέρα που περίμενες για να καταφέρεις να χαλαρώσεις και να ασχοληθείς με δραστηριότητες που σε ευχαριστούν έφτασε καθώς η Σελήνη έχει περάσει στον Ταύρο και θα νιώσεις τη θετική της επίδραση στην ψυχολογία σου. Εκμεταλλεύσου τη διάθεσή σου για να ασχοληθείς με κάποιο χόμπι σου, να κάνεις νέες γνωριμίες και να βγεις να διασκεδάσεις με αγαπημένους σου φίλους. Η ημέρα ευνοεί έναν νέο έρωτα για σένα που είσαι ελεύθερος/η αλλά και ένα πειρασμό για εσένα που είσαι δεσμευμένος/η. Σε κάθε περίπτωση θα συνειδητοποιήσεις πως σήμερα είναι μία μέρα που δεν θα σε αφήσει να πλήξεις.\nΗ Σελήνη έχει περάσει στον Ταύρο και θα σου δημιουργήσει την ανάγκη να μείνεις σπίτι και να ασχοληθείς με τους δικούς σου ανθρώπους. Σήμερα είναι η κατάλληλη μέρα για να τους πλησιάσεις, να τους ακούσεις καθώς και να ενδιαφερθείς για τα θέματα που μπορεί να έχουν. Είναι πολύ πιθανό κάποιο μεγαλύτερο πρόσωπο της οικογένειάς σου να ζητήσει τη βοήθειά σου σε κάτι που καλό θα ήταν αν μπορείς να το κάνεις και να μην του αρνηθείς. Το μόνο που χρειάζεται να προσέξεις είναι η τάση που θα έχεις να κάνεις μερικά παράπονα παραπάνω από ότι πρέπει καθώς θα νιώσεις και εσύ την ανάγκη για στοργή και φροντίδα.\nΗ Σελήνη έχει περάσει στον Ταύρο και θα ενισχύσει τις επικοινωνιακές σου ικανότητες καθώς θα σε βάλει σε διαδικασία να αναζητήσεις την παρέα με τους ανθρώπους του στενού σου περιβάλλοντος. Ένα τηλέφωνο στον/ην αδελφό/η σου, μία επίσκεψη σε ένα αγαπημένο συγγενικό σου πρόσωπο ή ακόμα και ένας καφές με τον γείτονά σου μπορεί να είναι απλά καθημερινά πράγματα όμως θα έχουν την ικανότητα να σου ανεβάσουν τη διάθεση. Δεν αποκλείεται να έχεις την ιδέα να βγεις μία βόλτα για ψώνια ή απλά για να κάνεις μία έρευνα αγοράς. Επειδή όμως το πιο πιθανό είναι να ψωνίσεις καλό θα ήταν να είσαι προσεκτικός/η καθώς ενδέχεται να χαλάσεις παραπάνω χρήματα από αυτά που υπολογίζεις.


Ο ΔΙΚΤΥΟΥΡΓΟΣ Γάταρος Πάνο, δεν ξέρω αν το κατάλαβες. Ο Αλέξης έχει σκοπό να σε «αδειάσει»! | ΔΙΚΤΥΟΥΡΓΟΣ\nΟ Α.Τσίπρας γνώριζε, όταν έδινε την συνέντευξη του, πως τέτοια περίπτωση δεν υπάρχει, για τους εξής λόγους: Πρώτον, γιατί είναι ο ίδιος παντελώς αναξιόπιστος, στα μάτια της ηγεσίας της Δημοκρατικής Συμπαράταξης. Επί πλέον, τα δύο κόμματα έχουν ανταλλάξει βαριές κουβέντες. Δεύτερον. Η βάση της Δημοκρατικής Συμπαράταξης είναι στην συντριπτική πλειοψηφία της αντι-ΣΥΡΙΖΑ. Τρίτον. Αυτό αποτυπώνεται και στους συσχετισμούς μέσα στην κοινοβουλευτική ομάδα και στο στελεχικό δυναμικό της παράταξης. Συνεπώς, αν αποδεχόταν η Φ.Γεννηματά τις συμβουλές διαφόρων φαντασμάτων του παρελθόντος που έχει δίπλα της, θα την ακολουθούσε στη συνεργασία με τον Α.Τσίπρα, λιγότερο από το 1/3 της Δημοκρατικής Συμπαράταξης. Και αυτό το γνωρίζει η πρόεδρος.\nΠώς θα αντιδράσει; Θα επιλέξει να απολαμβάνει τα μεγαλεία του υπουργικού θώκου, αδιαφορώντας για την μετέπειτα πορεία του κόμματος του; Θα αντεπιτεθεί και πώς; Μήπως θα ηγηθεί της προσπάθειας για την συγκόλληση των διάσπαρτων κομματιδίων της ακραίας Δεξιάς; Και το κυριότερο. Τι θα κάνουν οι βουλευτές του; Το κύριο μέλημα ενός βουλευτή είναι η επανεκλογή του. Όταν είναι σίγουρη η αποτυχία του, θα περιμένει το μοιραίο τέλος;\nΗ χθεσινή συνέντευξη του πρωθυπουργού ήταν, πράγματι, σημαντική. Ηταν ένα πολιτικό γεγονός, καθώς θα έχει πολιτικές συνέπειες. Και επειδή οι ηγετικές ομάδες της Αριστεράς δεν προβαίνουν σε τέτοιες κινήσεις τυχαία, πολύ σύντομα θα έχουμε εξελίξεις.


Νέο σύστημα από τη FORD στα αυτοκίνητα με μεγάλη εξοικονόμηση καυσίμων - Ειδήσεις Newsit.gr\nNewsit / Κόσμος / Νέο σύστημα από τη FORD στα αυτοκίνητα με μεγάλη εξοικονόμηση καυσίμων\nΝέο σύστημα από τη FORD στα αυτοκίνητα με μεγάλη εξοικονόμηση καυσίμων\nΔημοσιεύθηκε: 27.12.2010 | 21:27\n«Η τεχνολογία Ford Auto Start-Stop είναι γλυκιά, σιωπηλή, ομαλή και δεν απαιτεί καμία αλλαγή στις συνήθειες του οδηγού. Στην πόλη, όταν το όχημα σταματά, η επανεκκίνηση του κινητήρα γίνεται, τη στιγμή που το πόδι αφήνει το πεντάλ του φρένου. Όταν ο κινητήρας σβήσει, όλες οι παράλληλες λειτουργίες διατηρούνται κανονικά, «συμπεριλαμβανόμενης της θέρμανσης και της ψύξης», διευκρινίζει ο κατασκευαστής σε ανακοίνωσή του.\nΤο σύστημα βασίζεται σε ένα νέο κινητήρα άμεσου ψεκασμού που ονομάζεται EcoBoost, και επιτρέπει «εξαιρετικά γρήγορες» επανεκκινήσεις. Το σύστημα αυτό που επί του παρόντος εφαρμόζεται στους τετρακύλινδρους κινητήρες, θα επεκταθεί και στους 6κύλινδρους και τους 8κύλινδρους κινητήρες.\n«Η τεχνολογία Start-Stop της Ford εξοικονομεί καύσιμα και μειώνει τις εκπομπές καυσαερίων, αφού εξασφαλίζει την άνεση των επιβατών–και είναι καλή για το περιβάλλον», δήλωσε η Μπίργκιτ Ζόργκενφρέι η οποία εποπτεύει την ομάδα που είναι υπεύθυνη για την τεχνολογία αυτή.


«Κόπηκαν» 29 ποδοσφαιριστές στους Κ20 της ΑΕΚ! – newsacademies\nJuly 20, 2017, 13:23\nΟύτε ένας, ούτε δύο, ούτε τρεις, ούτε καν δέκα! Συνολικά 29 ποδοσφαιριστές… κόπηκαν από το τμήμα κάτω των 20 ετών της ΑΕΚ στο πλαίσιο του σχεδιασμού της νέας αγωνιστικής περιόδου!\nΣυγκεκριμένα, η νέα διοίκηση της ΑΕΚ στην ακαδημία βρήκε συνολικά 54 παίκτες στους Κ20 από παίκτες που προωθήθηκαν από τους Κ17, τα περσινά μέλη του τμήματος, αλλά και τις μεταγραφές που θα γίνουν ή έγιναν και αποφάσισε το νέο τεχνικό τιμ της ακαδημίας να πάρει… ψαλίδι! Όπως και έγινε…\nΈτσι συνολικά 29 παίκτες «κόπηκαν» από τους Νέους της ΑΕΚ, έτσι ώστε να μείνουν 22 ποδοσφαιριστές και 3 τερματοφύλακας. Μάλιστα αυτό που τονίζουν οι άνθρωποι των τμημάτων υποδομής της ΑΕΚ είναι πως το ρόστερ έχει κλείσει πλέον και θα δουλέψει το τεχνικό τιμ με 25 ποδοσφαιριστές για τη νέα αγωνιστική περίοδο.


Οδεύει προς Κύπρο ο Βούρος -\nΑρχική Αθλητικά Οδεύει προς Κύπρο ο Βούρος\nΟδεύει προς Κύπρο ο Βούρος\nΣτην Κύπρο και στον ΑΠΟΕΛ είναι πολύ πιθανό να συνεχίσει την καριέρα του ο Πραξιτέλης Βούρος. Ο Μυτιληνιός αμυντικός που έχει μπει στο περιθώριο εδώ και μήνες εξαιτίας της λήξης του συμβολαίου του το καλοκαίρι και λόγω του ότι δεν το ανανέωσε πρόωρα, φέρεται να βρίσκεται σε συζητήσεις με την Κυπριακή ομάδα για να ενταχθεί σε αυτήν.\nΜάλιστα το γεγονός πως ο πατέρας του βρίσκεται εδώ και καιρό στην Κύπρο λόγω της δουλειάς του, ενισχύει ακόμα περισσότερο τα όσα ακούγονται. Ο 21χρονος αμυντικός των “ερυθρόλευκων” είναι πιθανό να αποχωρήσει ακόμα και μέσα στην τρέχουσα μεταγραφική περίοδο του Ιανουαρίου, κι ενώ το συμβόλαιό του λήγει το προσεχές καλοκαίρι.\nΕξαιρετικός ο Χατζηγιοβάνης\nΈνας άλλος Μυτιληνιός, ο Τάσος Χατζηγιοβάνης, έχει αλματώδη εξέλιξη στην καριέρα του, αφού ο προπονητής του Παναθηναϊκού, Μαρίνος Ουζουνίδης, δείχνει να τον εμπιστεύεται ολόενα και περισσότερο και να του δίνει ευκαιρίες. Μια από αυτές ήταν την περασμένη Πέμπτη το βράδυ στην Λεωφόρο, εκεί όπου ο Παναθηναϊκός υποδέχτηκε τον Κισσαμικό για το κύπελλο Ελλάδος. Ο νεαρός μεσοεπιθετικός πέρασε αλλαγή στο παιχνίδι στο 75ο και είχε πολύ καλή παρουσία, έχασε μια καλή ευκαιρία να σκοράρει και γενικότερα έδειξε πως αν πάρει αγώνες στα πόδια του μπορεί να ανταποκριθεί. Μάλιστα ο τεχνικός του τριφυλλιού μετά το παιχνίδι έκανε ειδική αναφορά και στον Χατζηγιοβάνη, λέγοντας πως θα πάρει περισσότερες ευκαιρίες και θα ενταχθεί στην πρώτη ομάδα για τα καλά.\nΠροηγούμενο άρθροΤο παιχνίδι είναι “στημένο”\nΕπόμενο άρθροΔεν τιμωρήθηκε ο Παπαλόπουλος


KarpetShow.gr - Ο καλός μικρός αδερφός\nΟ καλός μικρός αδερφός\nΤο «Manchester by the Sea» του Κένεθ Λόνεργκαν το είδα καθυστερημένα καθώς δεν ήταν από τις ταινίες που περίμενα φέτος με αγωνία ή περιέργεια. Πρέπει να πω ότι είναι το είδος της ταινίας στην οποία δεν χωράει κριτική: έχει γίνει για να «σε πιάσει» κι όχι για να σε διασκεδάσει ή να σου προκαλέσει κάποια αντίδραση. Είναι απλή στην αφήγηση, γιατί το θέμα της είναι σκληρό, είναι πικρή, αλλά δεν είναι πομπώδης και δεν επενδύει στο μελό - βασίζεται σε μια πολύ ανθρώπινη ιστορία που όμως γίνεται σπάνια εξαιτίας των συμπεριφορών των πρωταγωνιστών της. Στο τέλος την αξιολογεί ο καθένας όπως θέλει: άλλος μπορεί να δυσφορήσει, άλλος να συγκινηθεί κι άλλος μείνει αμήχανος και να πει «συμβαίνουν κι αυτά». Ολοι όμως θα συμφωνήσουν ότι ο Κέισι Αφλεκ, ο αδερφός του Μπεν, είναι καταπληκτικός.\nΟι δυο τρόποι\nΟ Κέισι Αφλεκ χτίζει μια εντυπωσιακή ερμηνεία. Νομίζω για κάθε ηθοποιό υπάρχουν δυο τρόποι για να εντυπωσιάσει. Ο ένας είναι ν αποδώσει εξαιρετικά ένα προσχεδιασμένο από το σενάριο χαρακτήρα, χτίζοντας μια περσόνα με πολύ ευδιάκριτα χαρακτηριστικά, συχνά κόντρα σε αυτό που από τον ίδιο περιμένεις: σε αυτή την περίπτωση ο ηθοποιός σε εκπλήσσει, συχνά χαρακτηρίζει το ρόλο και τον κάνει δικό του, ακόμα κι αν με αυτόν έχουν αναμετρηθεί κι άλλοι. Αυτό ωστόσο απαιτεί κάτι που απλό δεν είναι: ο ρόλος να είναι τεράστιος, καμιά φορά χτισμένος πάνω στον ηθοποιό κι ακόμα πιο συχνά πιο μεγάλος κι από την ίδια την ιστορία που παρακολουθείς. Αυτό συμβαίνει όχι μόνο με τους σεξπηρικούς ρόλους, που για πολλούς ηθοποιούς αποτελούν όνειρο ζωής, αλλά και με τους ρόλους που υπάρχουν σε προσωπογραφίες, αληθινές ιστορίες, ιστορίες με σούπερ ήρωες και ένα σωρό άλλα που είναι της μόδας. Ο Μπεν Αφλεκ φέτος έπαιξε ένα τέτοιο ρόλο στο «Νόμο της Νύχτας», που λίγοι είδαν. Δεν ήταν καλός γιατί ο ίδιος ο ρόλος δεν του έδινε μεγάλα περιθώρια – ίσως και ο ίδιος να μην έχει μια μεγάλη ερμηνευτική γκάμα, ξοδεύεται άλλωστε σε πάρα πολλά.\nΟ δεύτερος τρόπος που έχει ένας ηθοποιός για να σε εντυπωσιάσει είναι και δυσκολότερος και πιο σπάνιος. Υπάρχουν ρόλοι που επιτρέπουν σε ένα ηθοποιό ένα είδος μετάλλαξης εντός της ταινίας. Σε αυτή την περίπτωση ο σκοπός δεν είναι να βρεθεί η περσόνα, δηλαδή το κατάλληλο προσωπείο και η σωστή προσέγγιση, αλλά να δοθεί, δια μέσου της ερμηνείας του ρόλου, η δυνατότητα στον θεατή να κατανοήσει τα πολλά γιατί ενός χαρακτήρα. Σε αυτή την περίπτωση ο αληθινά καλός ηθοποιός καλείται να κάνει κατανοητά πολλά κρυμμένα, να εξηγήσει συμπεριφορές, μεταπτώσεις, φόβους, ανασφάλειες, δυσκολίες. Αν αυτό που παρακολουθείς είναι το χρονικό της μετάλλαξης ενός ανθρώπου προς το καλύτερο ή το χειρότερο, ο ηθοποιός έχει μια πυξίδα και η ερμηνεία μπορεί να βασιστεί σε ένα οδικό χάρτη και να γίνει πιο εύκολη: ο Νίκολσον πχ παίζει με άνεση όποιον βαδίζει προς την τρέλα, αλλά έχει κάνει και το αντίθετο, δηλαδή έχει δείξει και τρελούς που στην τρέλα επενδύουν. Όμως στην περίπτωση του Κέισι Αφλεκ το πράγμα δεν ήταν καθόλου απλό και για αυτό η ερμηνεία του είναι σπουδαία: οι μεταλλάξεις του πρωταγωνιστή που υποδύεται στην ταινία του Λόνεργκαν, είναι εντελώς ανθρώπινες και λειτουργούν σαν μικρές εκρήξεις που σε κάνουν να αναρωτιέσαι από πού προέρχονται και πως θα σταματήσουν – αν ποτέ σταματήσουν. Το χτίσιμο ενός τέτοιου ρόλου, (μιλάμε για το ρόλο ενός καθημερινού ανθρώπου που παλεύει με τις οδύνες και τις ηθικές υποχρεώσεις του χωρίς οι αντιδράσεις του να είναι πάντα κατανοητές ή δεδομένες), μπορεί να τον σηκώσει μόνο ένας πολύ καλός ηθοποιός και ο Κέισι Αφλεκ είναι τέτοιος. Ηταν καλός και ταλαντούχος από την εποχή του «The Assassination of Jesse James by the Coward John Ford»: από τότε πέρασαν δέκα χρόνια, ας μην το ξεχνάμε.\nΑδικη η σύγκριση\nΠολλοί διασκεδάζουν συγκρίνοντας τον Μπεν με τον Κέισι Αφλεκ: η σύγκριση είναι άδικη για τον Μπεν γιατί ο Μπειν είναι ο μεγάλος αδερφός σε αυτή την ιστορία και ως εκ τούτου έχει χάσει το παιγνίδι της σύγκρισης, πριν αυτό ξεκινήσει. Δεν είναι ζήτημα ταλέντου – είναι η ζωή η ίδια που επιτρέπει στο μικρό αδερφό να έχει κάποια παραπάνω εφόδια κι όποιος έχει μικρό αδερφό θα με καταλάβει. Ο μεγάλος αδερφός συχνά είναι ρόλος: τον μεγαλώνουν οι γονείς και τον εκπαιδεύουν για να είναι «μεγάλος αδερφός». Συνήθως είναι ένα είδος πειράματος: είναι το πρώτο παιδί του ζευγαριού, οι γονείς μαθαίνουν πως είναι να μεγαλώνεις παιδιά, μπορεί να τον κάνουν καλομαθημένο ή κακομαθημένο ή να του μεταδώσουν ένας Θεός ξέρει τι είδους άγχη. Καμιά φορά ο μπαμπάς θέλει να τον κάνει «κατ’ εικόνα και καθ ομείωσιν» ή να τον δει να κάνει όσα ο ίδιος δεν κατάφερε. Ο μικρός ξεκινάει με ένα αβαντάζ: οι γονείς ξέρουν πια τι σημαίνει να μεγαλώνεις ένα παιδί. Ετσι έχει λιγότερη προσοχή πάνω του, μεγαλύτερα περιθώρια να κάνει το δικό του, σημαντικότερες πιθανότητες να χτίσει τον κόσμο του. Το σίγουρο είναι ότι τον μεγάλο τον εκπαιδεύουν για να είναι και παράδειγμα για τον μικρό: στο δικαστήριο της οικογενειακής καθημερινότητας δεν του αναγνωρίζονται άλλοθι. Ο μικρός αδερφός αντίθετα έχει όλο το χρόνο να δει και να μάθει. Αν ακολουθήσει τα βήματα του μεγάλου αδερφού ξέρει τουλάχιστον τι χαζομάρες έκανε αυτός και μπορεί να τις αποφύγει. Αν δεν τα ακολουθήσει και κάνει κάτι άλλο, έχει όλη την οικογενειακή συμπάθεια και στήριξη, γιατί δεν έκανε τις χαζομάρες του μεγάλου. Ο μεγάλος πρέπει να προσέχει τον μικρό, να τον συμβουλεύει, τον γνωρίζει στις παρέες του, τον υπερασπίζεται και τον δικαιολογεί γιατί έτσι απαιτεί ο ρόλος του – στο φινάλε ο άλλος είναι πάντα ο μικρός. Ο μικρός αντίθετα δεν έχει ρόλο, αλλά έχει μια κανονική δουλειά: τη δουλειά να προσέχει να μην κάνει τα λάθη του μεγάλου. Κι αν κάνει τα δικά του λάθη δεν τρέχει και τίποτα: ο μεγάλος έχει κάνει χειρότερα. Ετσι συμβαίνει και με τους αδερφούς Αφλεκ.\nΞέρει τι δουλειά\nΟ Μπεν Αφλεκ πήρε πρώτος το Οσκαρ, αλλά ο Κέισι Αφλεκ το πήρε για μια αληθινά σπουδαία ερμηνεία. Ο Μπεν Αφλεκ σκηνοθετεί, πειραματίζεται, κάνει και αποτυχίες. Ο Κέισι Αφλεκ ακολουθώντας εξ αποστάσεως κάνει σωστές επιλογές μελετώντας τον Μπεν. Γκρίνιαζε σε μια συνέντευξη ότι δεν έχουν καταλάβει πολλοί πόσο καλός είναι: κι αυτό είναι μέρος της δουλειάς του μικρού αδερφού, που καταλαβαίνει από μικρός πως το παράπονο αρκεί για να κάνει το δικό του. Ενώ ο μεγάλος δεν πρέπει να παραπονιέται: με βάση το ρόλο, αν το κάνει, είναι απλά ένας κακομαθημένος. Ο Κέισι θα πάρει κι άλλο Οσκαρ: τη δουλειά του μικρού αδερφού Αφλεκ την ξέρει πολύ καλά…


Apple: Στην πρώτη θέση των κατασκευαστών smartphone για το Q4 2020\nΕντυπωσιακή η πορεία της Apple με τη σειρά iPhone 12, καθώς η εταιρεία ξεπέρασε τη Samsung στις αποστολές smartphones το τελευταίο τρίμηνο του 2020. Η εταιρεία πραγματοποίησε 90.1 εκατ. αποστολές iPhone και πήρε την πρώτη θέση με 23.4% έναντι 19.1% της Samsung, 11.2% της Xiaomi και 8.8% της OPPO, ενώ η Huawei έπεσε στην 5η θέση με μερίδιο αγοράς 8.4% (32.3 εκατ. συσκευές).\nΣυνολικά η αγορά των smartphones παρουσίασε αύξηση 4.3% σε σύγκριση με το αντίστοιχο τρίμηνο του 2019, με την IDC να αποδίδει το γεγονός στην τόνωση του ενδιαφέροντος λόγω της έλευσης των δικτύων 5G σε πολλές αγορές, αλλά και την πολύ αυξημένη δημοφιλία των προσιτών συσκευών. Παρά την πρωτιά της Apple το τελευταίο τρίμηνο, η Samsung παραμένει ο κορυφαίος κατασκευαστής smartphones σε όλο τον κόσμο χάριν στην εξαιρετική πορεία της σειράς Galaxy A που αντιστοιχεί στο 20% των συνολικών πωλήσεων smartphones παγκοσμίως! Στη δεύτερη θέση για το 2020 ήρθε η Apple και στην τρίτη η Huawei.\nΑξίζει να σημειωθεί ότι το Q4 2020 είναι το κορυφαίο στην ιστορία της Apple από πλευράς τζίρου, αφού ξεπέρασε για πρώτη φορά το φράγμα των $100 δισεκατομμυρίων χάριν στις πολύ δυνατές πωλήσεις των iPhone, MacBook και iPad.


Πρώτη και αήττητη!…\nΜε τον καλύτερο τρόπο ολοκλήρωσε τις υποχρεώσεις της στην πρώτη φάση του Eurocup η Λοκομοτίβ Κούμπαν η οποία επικράτησε της Καρσίγιακα εκτός έδρας με 85-93, έκανε το 10/10 και κατέλαβε την πρώτη θέση, κάνοντας παράλληλα “δώρο” στον ΠΑΟΚ τη δεύτερη θέση.\nΗ Κούμπαν ήταν ανώτερη στο πρώτο δεκάλεπτο και κατάφερε να ανεβάσει ψηλά το σκορ και να πάρει προβάδισμα 9 πόντων (25-34). Πάνω σε αυτό στηρίχτηκε στο υπόλοιπο της αναμέτρησης και πανηγύρισε τη δέκατη νίκη της στη διοργάνωση.\nΚορυφαίοι για τη ρωσική ομάδα ήταν οι Ντιλεϊνί – Μπράουντ οι οποίοι είχαν 24 και 21 πόντους, αντίστοιχα. Η Καρσίγιακα είχε έξι παίκτες με διψήφιο αριθμό πόντων με προεξέχοντα τον Στρόμπερι που είχε 21 πόντους, ωστόσο, το παθητικό 93 πόντων δεν της επέτρεψε να διεκδικήσει τη νίκη.\nΣτρασμπούρ – Παρί Λεβαλουά 71-75\nΒόννη – Ρέτζιο Εμίλια 101-87\nΣαραγόσα – Μπάμπεργκ 78-76\nΝτιζόν – Άρτλαντ 69-65\nΟστάνδη – Καντού 83-77\nΓκραν Κανάρια – Βιλερμπάν 73-66\nΝίμπουργκ – Σεβίλλη 91-82 (κ.α. 76-76)\nΌλντενμπουργκ – Βίρτους Ρόμα 80-66\nΝανσί – Σαρλερουά 87-62\nΧίμκι – Ζενίτ 90-68\nΜπεσίκτας – Σζολνόκι 67-68\nΟλίμπια Λιουμπλιάνα – Ρίγα 90-61\nΚράσνι Οκτιάμπρ – Μπάνβιτ 80-68\nΛιέτουβος Ρίτας – Χαποέλ Ιερουσαλήμ 98-88\nΠλοϊέστι – Παρτιζάν 65-85\nΒέντσπιλς – Ζιελόνα Γκόρα 51-58\nΜπουντούτσνοστ – ΠΑΟΚ 76-81 (κ.α. 73-73)\nΚαρσίγιακα – Λοκομοτίβ Κουμπάν 85-93\nΠροηγούμενο “Είμαστε υπερήφανοι”\nΕπόμενο Με σημαία του ΣΥΡΙΖΑ


Zelda ...για αρχάριους? :) - SNES - Retromaniax\nBy D@redevil, October 3, 2015 in SNES\nΚατά καιρούς διαβάζω για τα παιχνίδια Zelda και βλέπω ότι είναι διθυραμβικές οι κριτικές! Δεν έχω ακούσει / διαβάσει κακό λόγο για κανένα παιχνίδι της σειράς. Έτσι λοιπόν, είπα να ξεσκονίσω το SNES μου και να του πάρω ένα Zelda να ξεκινήσω να παίζω σιγά-σιγά, μιας και τα βλέπω με άλλο μάτι πλέον.\nΚι εδώ είναι που θέλω τη βοήθειά σας: με ποιο Zelda θα μου συνιστούσατε να ξεκινήσω και με ποια σειρά να παίξω τις εκδόσεις του SNES?\nΤα φώτα σας, παρακαλώ!\nΣίγουρα δεν πρόκειται να δυσκολευτείς καθόλου με την επιλογή σου και αυτό διότι...\n...στο SNES υπάρχει μόνο ένα Zelda, το "A Link To The Past", οπότε... happy gaming!\nΤο SNES είχε μόνο το Link to the Past αν θυμάμαι καλά...\nΤα ρετρο Ζελντα ουσιαστικα ειναι διλογιες. Ολα ειχαν δυο μερη οπου ειτε συνεχιζαν, ειτε ειχαν πολλα στοιχεια και καλο ειναι να ξερεις τουλαχιστον τι γινεται στο πρωτο μερος. Στο Snes συγκεκριμενα, το A Link to the past συνεχιζει στο παιχνιδι του Gameboy, το Link's awakening.\nΓια αρχη θα σου προτεινα να ξεκινησεις φυσικα με το πρωτο παιχνιδι του NES. Μεταξυ του κλασικου παιχνιδιου εχεις επισης την επιλογη να παιξεις μια ανανεωμενη εκδοση του παιχνιδιου, οπως το modern classic edition. Καλο θα ηταν να αρχισεις απο τα πρωτα παιχνιδια της σειρας πρωτου πας στου Snes.\nΓια το Snes τωρα, απολυτη εκδοση νομιζω θεωρειται η enhanced εκδοση του A Link to the past\nΜαριανα αν μπορεις παιξε το πρωτο The legend of zelda του NES με καποιον emulator για να μπεις καλητερα στο κλιμα και μην παιζεις το δευτερο το Zelda II the Adventure of link που αλαζει σε γενικες γραμμες το υφος του παιχνιδιου.Φυσικα και να μην παιξεις το πρωτο δεν χαλασε ο κοσμος οποτε ξεκινα αμα θες με το ενα και μοναδικο Zelda του SNES το A link to the past που ειναι απο τα κορυφαια Zelda και απο τα κορυφαια παιχνιδια ολων των εποχων.Οτι αλλο χρειαστης εδω ημαστε να σε βοηθησουμε.\nΜιας και μιλάμε για emulators, το 1o Zelda του NES υπάρχει και σε έκδοση μεταφρασμένη στα ελληνικά.\nLol, πού να ξέρω βρε σεις, ότι υπάρχει μόνο ένα Zelda στο SNES?\nΕυχαριστώ Getta, Big Bill & Johnny!\nΨάχνω το παιχνιδάκι να το παίξω σε emulator και θα επανέλθω!\nλοιπον επειδη εισαι και κοριτσι και μαλλον δεν θα τα πηγαινεις και πολυ καλα με τα ηλεκτρονικα, και δεδομενου οτι θες να παιξεις snes, οι φιλοι απο πανω σωστα σου προτεινουν να παιξεις το πρωτο zelda, ΞΕΧΝΑΝ ομως οτι η καλυτερη εκδοση του πρωτου zelda εχει κυκλοφορισει και για snes:darkglasses:\nαυτο λοιπον που πρεπει να κανεις ειναι να παιξεις το BS Zelda και μετα το A link to the past. και τα 2 παιζουν σε snes emulators\nΕυχαριστώ, αλλά άκουσα τη συμβουλή των παιδιών και ξεκίνησα σιγά - σιγά με το "The Legend of Zelda". Θα τα πιάσω με τη σειρά, οπότε κάπου στο δρόμο θα βρω και αυτό!\nΓια μένα κάθε παιχνίδι είναι αυτόνομο. Προσωπικά δεν έχω τερματίσει κανένα παιχνίδι για NES, τα θεωρώ σχεδόν unplayable σήμερα.\nΕγώ θα ξεκινούσα με το A link to the Past και θα συνέχιζα από εκεί με την χρονολογική σειρά κονσόλας (SNES - N64 - GameCube - Wii). Τα παιχνίδια για φορητές κονσόλες ήταν όλα καλά, θα τα άφηνα για κανένα καλοκαίρι χαλαρά.


Μπεκατώρου: Ρομαντική βόλτα στα Ματογιάννια με τον σύζυγό της!\nΗΟΜΕ Ειδήσεις - Νέα Μαρία Μπεκατώρου: Ρομαντική βόλτα στα Ματογιάννια με τον σύζυγό της! Φωτογραφίες\n19.06.2019 | 06:50\nΜε αφορμή το τριήμερο του Αγίου Πνεύματος, (σχεδόν) όλοι οι εκπρόσωποι της εγχώριας showbiz έκαναν μια μικρή απόδραση στο κοσμοπολίτικο νησί των Ανέμων! Η Μαρία Μπεκατώρου, μετά την καλοκαιρινή της εξόρμηση στην Φολέγανδρο, συνέχισε τις διακοπές της με τον σύζυγό της Αντώνη Αλεβιζόπουλο στην Μύκονο. Το ερωτευμένο ζευγάρι, το οποίο μετρά κάτι παραπάνω από είκοσι χρόνια σχέσης και 11 χρόνια γάμου, μετά από έναν απαιτητικό χειμώνα γεμάτο υποχρεώσεις, θέλησε να χαλαρώσει με καλούς του φίλους στα ελληνικά νησιά.\nΟ φωτογραφικός φακός του TLIFE απαθανάτισε την παρουσιάστρια του ANT1 και τον σύζυγό της σε ρομαντική βόλτα στα Ματογιάννια της Μυκόνου, να περπατούν και να απολαμβάνουν τον έρωτά τους. Η Μαρία Μπεκατώρου έλαμπε από ευτυχία στο πλευρό του Αντώνη της και φυσικά δεν πέρασε απαρατήρητη από τον κόσμο που έκανε την βόλτα του στα γραφικά στενάκια του κυκλαδίτικου νησιού.\nΗ Μαρία Μπεκατώρου έχει κάθε λόγο να είναι χαρούμενη, καθώς φέτος και τα δύο projects που παρουσίασε πήγαν εξίσου καλά. Από την μία πλευρά το «Still Standing» και από την άλλη το «Your face sounds familiar» αγαπήθηκαν πολύ από το κοινό.


‘Εσκασε η νύφη\nΠερίληψη: Ο Μάκης επιτέλους ερωτεύεται. Χαρές και πανηγύρια στην παρέα. Υποψήφια νύφη η Λέλα, μια πληθωρική ύπαρξη, που δουλεύει σαν λουλουδού στα μπουζούκια. ‘Ολα ωραία και καλά μέχρι τη στιγμή που η Λέλα έχει μια άτυχη συνάντηση με την Ερμιόνη, τη μαμά του Μάκη, όπου, ούτε λίγο ούτε πολύ… ανταλλάσσουν “βαριές” κουβέντες! Τώρα αρχίζουν και περιπλέκουν τα πράγματα και να δούμε πως θα ξεμπλέξουν…\n‘Εκτακτη συμμετοχή: Μαρία Μαρτίκα, Κωνσταντία Χριστοφορίδου


SCP-827 - Το Ίδρυμα SCP\nΑριθμος Αντικειμένου: SCP-827\nΕιδικές Διαδικασίες περιορισμού: Η Βάση 827 έχει δημιουργηθεί στη θέση της ανακάλυψης του SCP-827. Για τους σκοπούς του Ιδρύματος, το SCP-827 έχει εξοπλιστεί με έναν εξειδικευμένο αντιδραστήρα κυττάρων που επιτρέπει την εισαγωγή δειγμάτων και την απομάκρυνση των προϊόντων τους. Το προσωπικό που αλληλεπιδρά ενεργά με το SCP-827 πρέπει να φοράει πλήρη εξοπλισμό Hazmat επιπέδου C ή υψηλότερου.\nΤα δείγματα που εισάγονται στο SCP-827 απαιτούν την έγκριση του διευθυντή του έργου. Δείγματα από ένα μόνο άτομο κάθε φορά πρέπει να εισάγονται για να διασφαλιστεί ότι δεν υπάρχει γενετική διασταυρούμενη μόλυνση. Όλα τα δείγματα πρέπει να ελέγχονται για γενετικό χιμαιρισμό. Σε περίπτωση εισαγωγής περισσότερων του ενός διαφορετικών γενετικών δειγμάτων στο SCP-827, το δείγμα πρέπει να αφαιρεθεί με τη διαδικασία 827-Hari και να αποτεφρωθεί.\nΟι ιστοί από το κεντρικό νευρικό σύστημα δεν πρέπει να χρησιμοποιούνται σε δοκιμές του SCP-827 μετά το περιστατικό 827-██.\nΠεριγραφή: Το SCP-827 είναι μια ημιστερεά μάζα βιολογικά ενεργών ανθρώπινων βλαστικών κυττάρων. Το SCP-827 είναι ικανό για αυτοανανέωση και είναι τοτιποθετικό, με κύτταρα που αντικαθιστούν τον εαυτό τους με ρυθμό περίπου 200.000 κύκλων μίτωσης ανά ημέρα, ενώ περίπου η ίδια ποσότητα πεθαίνει ανά ημέρα. Αυτή τη στιγμή, η μάζα του SCP-827 είναι σήμερα 353 κιλά και παραμένει σταθερή.\nΌταν ένα δείγμα ανθρώπινου οργανικού ιστού εισάγεται στη μάζα του SCP-827, διασπάται και αφομοιώνεται στη μάζα με τη χρήση ενός μοναδικού ενζύμου. Μετά από αυτό, τα κύτταρα του SCP-827 θα εισέλθουν σε ενεργή κατάσταση και θα αρχίσουν να δημιουργούν αντίγραφα των οργάνων από τα οποία προήλθε ο ιστός. Αυτά τα όργανα, με την ονομασία SCP-827-A, διαφέρουν από τον αρχικό τους σκοπό με δραστικούς τρόπους. Η εισαγωγή μυϊκού ιστού, για παράδειγμα, είχε ως αποτέλεσμα την ανάπτυξη πλήρων μυϊκών συστημάτων που προσπαθούσαν να ξεφύγουν από το SCP-827, ενώ η εισαγωγή μιας ανθρώπινης σιαγόνας είχε ως αποτέλεσμα αυτό που ονομάστηκε "δέντρο με σπασμένα δόντια", μια δομή σαν φυτό με κορμό από μυϊκό ιστό και κλαδιά από παραμορφωμένες σιαγόνες. Υποθέτοντας ότι οι περιπτώσεις του SCP-827-A παραμένουν και εξακολουθούν να είναι σε επαφή μετά από μια περίοδο περίπου 2-3 ημερών, οι περιπτώσεις θα αφομοιωθούν και θα επανενσωματωθούν στη μάζα του SCP-827.\nΤο SCP-827 είναι ικανό να αφομοιώνει μόνο ανθρώπινους ιστούς. Οι προσπάθειες εισαγωγής μη ανθρώπινων ιστών, συμπεριλαμβανομένων μαλλιών από κατώτερα πρωτεύοντα θηλαστικά και δειγμάτων οστών από εξαφανισμένα ανθρωποειδή, είχαν ως αποτέλεσμα την επιδείνωση της υγείας του SCP-827. Επιπλέον, όλα τα δείγματα υγρών απορρίπτονται από το SCP-827.\nΣυμπληρωματικό έγγραφο: Καταγραφή δειγμάτων\nΔείγμα: Τμήμα ανθρώπινου συκωτιού, δωρεά του Δρ. Μινγκ.\nΣημείωση: Ο Δρ. Μινγκ έπασχε από ηπατική ανεπάρκεια, και λόγω μιας σπάνιας ομάδας αίματος, δώρισε με την προϋπόθεση ότι το όργανο που θα προέκυπτε θα του μεταμοσχευόταν.\nΑποτελέσματα: Μετά από 12 ώρες, το SCP-827 παρήγαγε ένα φαινομενικά υγιές ανθρώπινο συκώτι που ταίριαζε με τον τύπο αίματος του Δρ. Μινγκ. Η μεταμόσχευση ήταν επιτυχής- ωστόσο, η περίπτωση του SCP-827-A ήταν ανίκανη να παράγει χολή ή να επεξεργάζεται αλκοόλ. Αντίθετα, λειτουργούσε παρόμοια με συκώτι που βρίσκεται σε ένα ανθρώπινο έμβρυο, παράγοντας ερυθρά αιμοσφαίρια. Ο Δρ Μινγκ ανέπτυξε πρωτοπαθή πολυκυτταραιμία και τελικά πέθανε εξαιτίας της κατάστασής του.\nΔείγμα: Ένας πύελος και δύο μηριαίοι.\nΑποτελέσματα: 7 ώρες μετά την εισαγωγή, η επιφάνεια του SCP-827 ασβεστοποιήθηκε πλήρως. Οι παρόντες ερευνητές έσπασαν το κέλυφος ασβεστίου, εκθέτοντας την προκύπτουσα περίπτωση SCP-827-A στον αέρα. Το SCP-827-A έμοιαζε με ανθρώπινη πύελο, αλλά με μία μόνο άρθρωση στο σημείο όπου θα βρισκόταν ο κόκκυγας, με ένα πόδι να βγαίνει από αυτό. Η περίπτωση είχε αναπτύξει μυϊκή ανάπτυξη λόγω ακατάλληλων διαδικασιών καθαρισμού. Περίπου 19 λεπτά μετά την έκθεση, η περίπτωση διαλύθηκε από το SCP-827.\nΔείγμα: Ένα ανδρικό ανθρώπινο κεφάλι, με όλους τους ιστούς άθικτους. Ο δότης ήταν πολίτης, αποκεφαλισμένος σε εργατικό ατύχημα.\nΑποτελέσματα: Το δείγμα χωνεύτηκε σε 2 ώρες. 36 ώρες αργότερα, η προκύπτουσα περίπτωση SCP-827-A ήταν πλήρως διαμορφωμένη- το άτομο είχε ανθρωποειδή εμφάνιση, αλλά ήταν σοβαρά παραμορφωμένο. Το κρανίο ήταν πεπλατυσμένο σε σχήμα μανιταριού για να εξηγήσει τον εγκέφαλο που είχε ξεδιπλωθεί και απλωθεί. Επιπλέον, τα έντερα της περίπτωσης SCP-827-A είχαν ξετυλιχτεί, αλλά η σπονδυλική στήλη ήταν πολύ αδύναμη για να τη στηρίξει και κατέρρευσε όταν αφαιρέθηκε από το SCP-827, σκοτώνοντας την περίπτωση. Πριν από την αφαίρεση, η περίπτωση έγραψε αρκετές φορές το γράμμα "G" σε μια προσπάθεια να επικοινωνήσει.\nΔείγμα: Δύο σειρές οστών από ανθρώπινα χέρια, από δύο διαφορετικούς δότες\nΑποτελέσματα: Δημιουργήθηκε μια αόριστα φιδίσια μορφή του SCP-827-A, συναρμολογημένη εξ ολοκλήρου από τα διάφορα οστά που βρέθηκαν στο ανθρώπινο χέρι. Η περίπτωση ήταν ικανή για ανεξάρτητη μετακίνηση και άρχισε να αναπτύσσει μυϊκή μάζα και δέρμα που έμοιαζε με εκείνο του ανθρώπινου χεριού. Η περίπτωση δραπέτευσε από το SCP-827 και ήταν ικανή να επιβιώσει για έξι ημέρες παρά την έλλειψη πεπτικού ή αναπνευστικού συστήματος πριν εξουδετερωθεί από έναν πράκτορα ασφαλείας.\nΔείγμα: Ένας ανθρώπινος εγκέφαλος.\nΑποτελέσματα: Μετά από 18 ώρες, το SCP-827 παρήγαγε μια ανακατασκευή ενός νευρικού συστήματος, αλλά με ανώμαλη κατασκευή- ο εγκέφαλος ήταν τριπλόλοβος και φαινόταν να έχει κατασκευαστεί για ένα εξαποδικό ανθρωποειδές, με τέσσερα χέρια και δύο πόδια. Φάνηκε να αυτοσυντηρείται μέσα στο SCP-827. Κατά την απομάκρυνση από το SCP-827, η περίπτωση έληξε.\nΣυμπληρωματικό έγγραφο: Καταγραφή ανάκτησης:\nΤο SCP-827 βρέθηκε στο εργαστήριο του Δρ. Τζορτζ Φάροου στο [ΑΠΟΡΡΗΤΑ], Αϊντάχο, ΗΠΑ. Ο Δρ. Φάροου είχε εξαφανιστεί μετά τη διάγνωση κακοήθους καρκίνου του παγκρέατος και του μαστού και αναμενόταν να ζήσει λιγότερο από έξι μήνες. Σύμφωνα με αποσπάσματα από τις προσωπικές σημειώσεις του Δρ. Φάροου, σκόπευε να αναζωογονήσει τα όργανά του με αυτοχορηγούμενη θεραπεία βλαστοκυττάρων. Είναι άγνωστο αν το SCP-827 ήταν το αποτέλεσμα αυτής της θεραπείας ή της μεθόδου που χρησιμοποίησε ο Δρ. Φάροου.\nΑκολουθούν αποσπάσματα των σημειώσεων που κράτησε ο Δρ. Φάροου λίγο πριν από την εξαφάνισή του.\nΟ καρκίνος δεν φεύγει, η θεραπεία πρέπει να λειτουργεί! Αντ' αυτού, υπάρχουν περίεργα εξογκώματα σε όλο μου το δέρμα, αλλά ο γιατρός λέει ότι δεν είναι όγκοι- δεν είναι καν μελανώματα ή κρεατοελιές. Είναι απλά μικρά εξογκώματα σάρκας. Προσπάθησα να τα τρυπήσω σαν σπυράκι, αλλά αυτό στον ώμο μου έφαγε τη βελόνα- έσπασε μέσα στο καταραμένο πράγμα. Θα προσπαθήσω να τα αφαιρέσω σύντομα.\nΌλα τα δείγματα έχουν αφαιρεθεί- φαίνεται να έχουν την ίδια σύσταση με τη σούπα1. Τα τοποθέτησα σε ένα κύπελλο Petri και συσσωματώθηκαν σε μια μάζα. Είναι εντελώς αδιαφοροποίητα τώρα, παρά το γεγονός ότι προέρχονται από όλο μου το σώμα. Αποφάσισα να δοκιμάσω να βάλω μέσα σε αυτό ένα κομμάτι τρίχας που είχα φυλάξει, και το χώνεψε πιο γρήγορα από οτιδήποτε άλλο είχα δει ποτέ. Το κλείδωσα στην κυτταρική θερμοκοιτίδα προς το παρόν.\nΈλεγξα ξανά το δείγμα. Είχε βγάλει τρίχες παντού πάνω του και ήταν… Αποτέφρωσα το καταραμένο πράγμα. Τώρα έχω ακόμα περισσότερα εξογκώματα στο δέρμα μου- είναι σαν να μεγαλώνουν σε μια νύχτα. Τα επίπεδα ινσουλίνης φαίνονται να σταθεροποιούνται, σε κάθε περίπτωση. Ίσως ο καρκίνος επιτέλους να φύγει;\nΚατέρρευσα σήμερα, από -δεν το πιστεύω ότι το λέω αυτό- σοκ ινσουλίνης. Οι γιατροί είπαν ότι ήταν σαν ολόκληρο το πάγκρεας να επαναρυθμίστηκε και να απελευθέρωσε μια τεράστια ποσότητα της ουσίας. Γράφω αυτό το κείμενο από το κρεβάτι του νοσοκομείου και αισθάνομαι μια χαρά- η εξέταση είπε ότι ο καρκίνος ΕΦΥΓΕ. Εν τω μεταξύ, βρήκαν ακόμα περισσότερα από αυτά τα καταραμένα εξογκώματα στο δέρμα μου- τα εργαστηριακά τεστ λένε ότι είναι κάποιο είδος βλαστοκυττάρων. Αυτό εξηγεί το θέμα με τα μαλλιά, υποθέτω.\nΘα σταματήσω τη θεραπεία μόλις επιστρέψω στο σπίτι.\nΆρχισα να αποτεφρώνω τη σούπα σήμερα. Περίπου το 50% των κυττάρων έχουν εξαφανιστεί, αλλά αντικαθίστανται σχετικά γρήγορα. Δεν θα είναι πρόβλημα.\nΜόλις χτύπησα τον εαυτό μου στο λαιμό κατά λάθος. Χτύπησα τον θυρεοειδή μου. Το μόνο πρόβλημα είναι ότι αφαίρεσα τον θυρεοειδή μου το 1992. Επιπλέον, αισθάνομαι ότι είναι πρησμένος. Τι συμβαίνει;\nΠερισσότερα από τα κομμάτια, και η σούπα δεν θα σταματήσει να μεγαλώνει. Γαμώτο, γαμώτο, γαμώτο, γαμώτο. Έχω αρχίσει να τα κόβω και να τα ρίχνω μέσα στη σούπα, ώστε να είναι πιο εύκολο να τα ξεφορτωθώ όλα μαζί. Σκέφτομαι να φυλάξω ένα μικρό δείγμα για να το αναλησο αναλεισω αναλύσω αργότερα.\nΟλόκληρο το χέρι μου είναι ένας γιγάντιος, κόμπος σούπας. Και σαπίζει. Πάρα πολλά απόβλητα. Πρέπει να το ανακατέψω με κάποιο τρόπο. Δοκίμασα τον αυγοδάρτη και φαίνεται να δουλεύει καλά. Προς το παρόν.\nΟλόκληρη η αριστερή πλευρά του σώματός μου είναι βλαστοκύτταρα. Είναι άχρηστα, αλλά φαίνεται να έχω πλήρη εγκεφαλική λειτουργία. Πρέπει να τα αναδεύω συνεχώς, ίσως θα έπρεπε να τα βάλω όλα στον μεγάλο αντιδραστήρα κυττάρων.\nΠροσπάθησα να κόψω το χέρι μου ή ό,τι απέμεινε από αυτό. Έφαγε το μαχαίρι. Μπορώ να το νιώσω να κόβει έναν δεύτερο οισοφάγο.\nΤο χέρι μου μόλις ανασυγκροτήθηκε.\nΤόσο πολύ αίμα. Πάρα πολλά δάχτυλα.\n1. Ο Δρ. Φάροου χρησιμοποιεί επανειλημμένα αυτόν τον όρο στις σημειώσεις του για να αναφερθεί στα βλαστοκύτταρα που χρησιμοποιούσε για να θεραπεύσει τον εαυτό του.


ΓΙΑΤΙ Δεν Χαμογελούν Οι ΡΩΣΟΙ; Μια Απάντηση Που Δεν Περιμένετε… ΓΙΑΤΙ Δεν Χαμογελούν Οι ΡΩΣΟΙ; Μια Απάντηση Που Δεν Περιμένετε… | Epirusblog.gr | Ιωάννινα Ήπειρος Ελλάδα\n5. Το χαμόγελο για τους Ρώσους, αποτελεί ένα σήμα για την προσωπική του άποψη απέναντι σε εκείνον που απευθύνεται.\nΤο ρωσικό χαμόγελο, δείχνει ότι ο άνθρωπος στον οποίο απευθύνεται η έκφραση, αντιμετωπίζεται με μια προσωπική συμπάθεια από αυτό που χαμογελά. Έτσι, οι Ρώσοι, χαμογελούν μόνο στους γνωστούς τους.\nΑυτός είναι ο λόγος για τον οποίο μετά από ένα χαμόγελο σε έναν άγνωστο άνθρωπο, μπορεί να ακολουθήσει η αντίδραση: «Γνωριζόμαστε;»\n6. Οι Ρώσοι δεν συνηθίζουν να χαμογελάνε στη διάρκεια της εργασίας τους, ή κατά την εκτέλεση των υπηρεσιακών τους καθηκόντων. Οι τελωνειακοί υπάλληλοι δεν χαμογελούν γιατί είναι απασχολημένοι με σοβαρά θέματα.\nΟι πωλητές στα μαγαζιά, οι σερβιτόροι, επίσης. Είναι ασυνήθιστο για δεις μαθητές να χαμογελούν στην τάξη.\nΟι Ρώσοι ενήλικες διδάσκουν τα παιδιά τους να μην χαζογελάνε, να είναι σοβαρά στο σχολείο και όταν μιλάνε με ενήλικες. Μία από τις πιο κοινές παρατηρήσεις ενός δασκάλου σε ρωσικό σχολείο είναι: «Τι γελάς, γράφε».


Χίλιες και μία ιστορίες: Η Βάρδος Νέξ-σελίδα 29\nΟ Λύριος έπιασε την Λέριαλ από το μπράτσο και την οδήγησε σ’ ένα σοκάκι για να μιλήσουν με την ησυχία τους. Ο Ριχάρδος αρχικά θέλησε κι αυτός να συμμετάσχει στην συζήτηση, αλλά ο βασιλιάς τον έπεισε να συνεχίσει τους εορτασμούς, καθώς η συζήτηση αφορούσε καθαρά την οικογένεια. Ο αρραβωνιαστικός της Νέξ εγκατέλειψε τους δύο χαιρετώντας τους εγκάρδια.\n«Κόρη μου, όπως σου είχα πει την προηγούμενη μέρα, θα φύγω για να καταστρέψω τον Αιματοβαμμένο. Όσο καιρό λυπώ εσύ θα αναλάβεις την ηγεσία του βασιλείου. Θέλω να σου επιστήσω την προσοχή σχετικά με το ζήτημα της ασφάλειας των υπηκόων μας. Θα πρέπει να τους σέβεσαι και να μην τους τυραννάς, γιατί γνωρίζεις πως η ευημερία του βασιλείου μας οφείλεται σε τεράστιο βαθμό στις σχέσεις εμπιστοσύνης που έχουμε αναπτύξει εδώ και καιρό με τους πολίτες. Δίνοντάς τους προστασία, ασφάλεια και ελπίδα καταφέραμε να τους οδηγούμε στις μάχες και να πολεμάνε με αυταπάρνηση υπέρ της πατρίδας. Τώρα, που έχουμε περίοδο ειρήνης και οι λεηλασίες έχουν εκθλίψει υπάρχει μεγαλύτερος κίνδυνος για αποσταθεροποίηση της γαλήνης, γιατί όλοι έχουν εφησυχάσει. Θα εμφανιστούν πάμπολλες εξυφάνσεις δολοπλοκιών κατά περιόδους. Εσύ, σαν βασίλισσα, οφείλεις να τηρήσεις ουδέτερη στάση και να αφήσεις την δικαιοσύνη να λάμψει. Αν παρασυρθείς από την αλόγιστη εξουσία το παλάτι και όλο το οικοδόμημα που ονομάζεται Βόρειο Βασίλειο θα καταστραφεί.\nΗ σημερινή μέρα είναι πολύ σημαντική για εμένα, γιατί πάντα ονειρευόμουνα με την μητέρα σου αυτήν την στιγμή που θα σου έδινα τα ηνία του βασιλείου. Ελπίζω να τα καταφέρεις. Σε αγαπάω πολύ κόρη μου», είπε ο Λύριος φιλώντας την Λέριαλ στο μέτωπο.\n«Μην ανησυχείς μπαμπά δεν θα σε απογοητεύσω», είπε η επαγγελματίας δολοφόνος που έμοιαζε με την μονάκριβη κόρη του βασιλιά εξαιτίας των μαγικών του μέγα Μάγιστρου.\nΑνέβηκε στο περήφανο άτι του. Τοποθέτησε ευλαβικά το τρομερό σπαθί στη χρυσοποίκιλτη θήκη του και απηύθυνε για στερνή φορά το λόγο στην υποτιθέμενη κόρη του.\n«Να ξέρεις ότι το ταξίδι μου θα είναι μεγάλο, γεμάτο κινδύνους. Υπάρχει περίπτωση να μην επιστρέψω ζωντανός. Θέλω να θυμάσαι όλα όσα σου έχω μάθει όλα αυτά τα χρόνια. Όταν τα πράγματα γίνουν δύσκολα μπορεί να στραφείς πάντοτε σε κάποιον φίλο για μια συμβουλή. Ο Ασπρογένης είναι καλός φίλος και σύμβουλος. Αν πότε βρεθείς μπροστά σ’ ένα φοβερό δίλημμα, μην διστάσεις να τον συμβουλευτείς. Μπορεί ο χρόνος να έχει επηρεάσει τα λογικά του, αλλά μην ξεχνάς ότι ο χρόνος δίνει και σοφία. Επιπλέον, θα ήθελα να σου πω πως μέσα στο φόρεμά σου έκρυψα ένα γράμμα. Αν ποτέ με χρειαστείς διάβασέ το, νομίζω θα σε βοηθήσει. Αντίο κόρη μου. Είθε ο Δημιουργός να είναι πάντα μαζί σου», είπε ο κρατερός βασιλιάς με δάκρυα στα μάτια καθώς χανόταν στον ορίζοντα.\n«Αντίο πατέρα», φώναξε η Λέριαλ αφήνοντας κάποια δάκρυα να τρέξουν πάνω στο ψεύτικο πρόσωπο. Ο βασιλιάς των ανθρώπων είχε καταφέρει κάτι αδιανόητο. Είχε αγγίξει την ψυχή της δολοφόνου. Η Λέριαλ είχε νιώσει δέος, ανυπέρβλητό σεβασμό και συμπάθεια για τον άνδρα που κάλπαζε αρχοντικά στην άκρη του ορίζοντα. Ήταν βεβαία πως δεν θα τον ξανάβλεπε…….\nΑναρτήθηκε από Μίνως-Αθανάσιος Καρυωτάκης στις 7:55 π.μ.


POST OFFICE : Η ΤΟΥΡΚΙΑ ΔΕΝ ΕΙΝΑΙ ΣΤΗΝ ΕΥΡΩΠΗ – TourkikaNea.gr\nΜε βάση την είδηση της εφημερίδας Ιντιπέντεντ, έγινε γνωστό ότι η εταιρία που κάνει ασφάλειες διακοπών δεν θα πληρώσει τα έξοδα 1400 στερλίνων που είναι η δαπάνη για το νοσοκομείο όπου είχε πάει με στομαχικές διαταραχές 22χρονη Ρεβέκα Τόμας, ευρισκόμενη για διακοπές στο Κουσάντασι της Τουρκίας.\nΟ πατέρας της Ρεβέκας δηλώνει πως ¨ Η εταιρία έχει αυτό το δικαίωμα, αλλά θα έπρεπε να είχε ανακοινωθεί πιο καθαρά ότι πλέον αυτός ο δημοφιλής για τους Άγγλους τουρίστες προορισμός, εντάσσεται άλλη περιοχή¨.\nΗ εφημερίδα περιγράφει πως ο αριθμός των τουριστών που πήγαν πέρσι για διακοπές στην Αγγλία έφτασε τα 2,7 εκ.\nΟι βασικοί ανταγωνιστές της Post Office, οι εταιρίες InsureandGo και Columbus συνεχίζουν να εμφανίζουν την Τουρκία εντός της Ευρώπης.\nΗ εταιρία αυτή που άφησε την Τουρκία και την Αίγυπτο έξω από το ευρωπαϊκό πλαίσιο ασφαλειών, το εφαρμόζει για χώρες όπως το Ισραήλ, την Αλγερία και το Μαρόκο.\nΟ εκπρόσωπος της εταιρίας Τζέιμς Έντι ανέφερε πως η αιτία για αυτή την απόφαση ήταν η αύξηση των δαπανών για τις αποζημιώσεις που ζητάνε οι τουρίστες που πήγαν εκεί.\nΩς αιτία για το ότι πλέον η Τουρκία θα είναι πιο ακριβή για τις εταιρίες που κάνουν ασφάλειες, προβάλλεται η επικινδυνότητα των δρόμων καθώς και η αύξηση της κατανάλωσης αλκοόλ στα τουριστικά πακέτα ¨all inclusive¨.\n← ΜΑΒΙ ΜΑΡΜΑΡΑ\nΠΡΩΤΗ ΕΜΦΑΝΙΣΗ ΤΟΥ ΚΑΡΑΓΙΛΑΝ ΜΕΤΑ ΑΠΟ 21 ΜΕΡΕΣ ΜΕ ΑΙΤΗΜΑ ΤΗΝ ΑΥΤΟΝΟΜΙΑ →


Πλατινί και Σαρκοζί εμπλέκονται στην...εξαγορά του Μουντιάλ απ'το Κατάρ! - Newsit.gr\nNewsit / Αθλητικά / Πλατινί και Σαρκοζί εμπλέκονται στην…εξαγορά του Μουντιάλ απ’το Κατάρ!\nΠλατινί και Σαρκοζί εμπλέκονται στην…εξαγορά του Μουντιάλ απ’το Κατάρ!\nΔημοσιεύθηκε: 29.01.2013 | 15:02\nΠολύ σοβαρές καταγγελίες κάνει ένα από τα πιο έγκυρα περιοδικά του κόσμου. Το France Football αναφέρει ότι οι Άραβες προχώρησαν στο χρηματισμό μελών της επιτροπής που ψήφισε για το Μουντιάλ του 2022 ενώ εμπλέκει τον πρόεδρο της Γαλλίας, Νικολά Σαρκοζί και τον πρόεδρο της UEFA, Μισέλ Πλατινί σε παρασκηνιακές διαβουλεύσεις.\nΣίγουρα δεν είναι η πρώτη φορά που υπάρχουν αποκαλύψεις για… στημένη διαδικασία επιλογής του Κατάρ ως η χώρα που θα φιλοξενήσει το Παγκόσμιο κύπελλο του 2022, όμως το ότι οι καταγγελίες έρχονται από το France Football δίνει μία διαφορετική διάσταση στο όλο θέμα.\nΣε ένα εικοσασέλιδο αφιέρωμα το Γαλλικό περιοδικό αναφέρει ότι ο Ίσα Χαγιάτου και ο Ζακ Ανουμά από τη συνομοσπονδία της Αφρικής πούλησαν τις ψήφους τους στο Κατάρ έναντι 1,5 εκατ. δολαρίων.\nΤο θέμα δεν σταματάει εκεί αφού το France Football γράφει ότι ο Μισέλ Πλατινί συναντήθηκε με ισχυρούς ανθρώπους του Κατάρ, ενώ φέρεται να έδωσε το παρών σε δείπνο που είχε ο Πρίγκιπας και ο πρωθυπουργός της χώρας με τον Γάλλο πρόεδρο, Νικολά Σαρκοζί όπου έγιναν παρασκηνιακές συζητήσεις.\nΤο περιοδικό εμπλέκει στις κουβέντες και την αγορά του πλειψηφικού πακέτου των μετοχών της Παρί Σεν Ζερμέν από Άραβες.\nΣτο δημοσίευμα υπάρχουν και δηλώσεις του Πλατινί για το δείπντο: «Ο κ. Σαρκοζί ουδέποτε μού ζήτησε να ψηφίσω το Κατάρ. Με κάλεσε στο δείπνο, αλλά ήξερε πως η ψήφος μου είναι ανεξάρτητη και πως θα ψήφιζα την υποψηφιότητα που θεωρούσα εγώ καταλληλότερη.» Ο πρόεδρος της UEFA, πάντως, επιβεβαίωσε ότι ψήφισε το Κατάρ: «Ηταν ώρα να πάει το Παγκόσμιο Κύπελλο σε μία διαφορετική γωνιά της γης.»\nΤο Κατάρ, αν και δεν ήταν φαβορί, πήρε 14 από τις 22 ψήφους και θα διοργανώσει το Μουντιάλ του 2022 επικρατώντας των υποψηφιοτήτων των ΗΠΑ (ήταν το φαβορί), της Αυστραλίας, της Νοτίου Κορέας και της Ιαπωνίας.\nΤο France Football γράφει ότι έχει στοιχεία για τα όσα καταγγέλει και θα τα δώσει απευθείας στην FIFA.\n100 χρόνια μπροστά το Κατάρ – Δείτε το εκπληκτικό ρομπότ που θα κάνει σκιά στα γήπεδα του Μουντιάλ\nΣτη Ρωσία το Μουντιάλ του 2018 – Στο Κατάρ το 2022


Α. Οι κατηγορίες\nΒ. Ο υπολογισμός του κόστους\nΓ. Τα δικαιολογητικά που απαιτούνται είναι\nΕ. Οδηγίες συμπλήρωσης εντύπων\nΣΤ. Η αίτηση\nΓια την αναγνώριση της στρατιωτικής θητείας ισχύουν τρεις περιπτώσεις.\nΗ πρώτη αφορά όσους θεμελιώνουν δικαίωμα σύνταξης δηλ. 25 χρόνια ακριβώς (όχι 24 χρόνια και 6 μήνες) μέχρι 31-12-1997 και αυτοί δεν εξαγοράζουν τη στρατιωτική θητεία. Στην 25ετία, που είναι ο ελάχιστος χρόνος για τη θεμελίωση συνταξιοδοτικού δικαιώματος για τους διορισμένους μέχρι 31-12-82 δεν υπολογίζεται ο χρόνος ασφάλισης στον ιδιωτικό τομέα. Υπολογίζεται όμως ο χρόνος της στρατιωτικής θητείας και της δημόσιας υπηρεσίας ως αναπληρωτή. Αν κάποιος π.χ έχει 22 χρόνια δημόσιας υπηρεσίας, 2 χρόνια και 3 μήνες στρατιωτική θητεία και 9 μήνες αναπληρωτής, τον βοηθάει ώστε στις 31-12-97 να έχει 25-0-0 έτη υπηρεσίας, να έχει θεμελιώσει δικαίωμα σύνταξης και να μη χρειάζεται εξαγορά της στρατιωτικής θητείας.\nΗ δεύτερη φορά όσους είναι διορισμένοι μετά την 1-1-83, όπου σ' αυτούς ο χρόνος ασφάλισης στον ιδιωτικό τομέα συνυπολογίζεται για τη θεμελίωση συνταξιοδοτικού δικαιώματος, εάν στις 31-12-97 είχαν συμπληρωμένη 25ετία (δημόσια υπηρεσία, υπηρεσία με ασφάλιση στον ιδιωτικό τομέα και στρατιωτική θητεία), δε χρειάζονται εξαγορά της στρατιωτικής τους θητείας.\nΗ Τρίτη αφορά όσους συμπληρώνουν την 25ετία από 1-1-98 και μετά και αυτοί θα πρέπει να εξαγοράσουν το χρόνο της στρατιωτικής τους θητείας για να υπολογιστεί ως συντάξιμος στην κύρια σύνταξη.\nΠαρεμπίπτοντος ν αναφέρουμε ότι τα Ταμεία (Μ.Τ.Π.Υ και Τ.Ε.Α.Δ.Υ) τα εξαγοράζουν αν θέλουν θεωρώντας ότι τους συμφέρει.\nΤα χρήματα που θα καταβάλουν οι παλιοί ασφαλισμένοι υπολογίζονται από τον τύπο:\n(Βασικός μισθός του Μ.Κ. που κατέχει ο υπάλληλος το μήνα που υποβάλλεται η αίτηση + 140,80 €) x 6,67% χ μήνες της στρατιωτικής του θητείας\nΕνώ αυ΄τα που θα καταβάλουν οι νέοι ασφαλισμένοι από τον τύπο:\n(Σύνολο των αποδοχών πλην κινήτρου απόδοσης + 140,80 €) x 6,67% χ μήνες της στρατιωτικής θητείας\nΓ. Τα δικαιολογητικά που απαιτούνται είναι:\n2. Πιστοποιητικό υπηρεσιακών μεταβολών από το οποίο να προκύπτουν το έτος γέννησης και η διάρκεια της πραγματικής υπηρεσίας του. Επίσης θα αναγράφονται οι ημερομηνίες δημοσίευσης του διορισμού στο ΦΕΚ, ανακοίνωσης του, ορκωμοσίας και ανάληψης υπηρεσίας, καθώς και οι τυχόν προϋπηρεσίες του. (ημερομηνία έναρξης και λήξης).\n3. Βεβαίωση αποδοχών που καταβάλλονταν κατά το μήνα υποβολής της αίτησης του στην Υπηρεσία μας, προκειμένου, βάσει αυτών, να καθοριστεί το ποσό της συμπληρωματικής εισφοράς του 6,67%. Σε περίπτωση επί συμβάσει υπαλλήλων να αναγράφεται ο κλάδος και το μισθολογικό κλιμάκιο που θα κατατασσόταν αν ήταν μόνιμος υπάλληλος.\n4. Πιστοποιητικό Στρατολογικής κατάστασης (τύπου Α΄) ή επικυρωμένο φωτοαντίγραφο τούτου από το ευρισκόμενο στον υπηρεσιακό του φάκελο.\nΗ εξόφληση της εξαγοράς μπορεί να γίνει είτε εφάπαξ είτε με δόσεις.\nΑ. Εφάπαξ εξόφληση της εισφοράς\nΣε περίπτωση εξόφλησης της εισφοράς εφάπαξ γίνεται έκπτωση 10% και το υπόλοιπο ποσό εκπίπτει από το φορολογητέο εισόδημα. Η πληρωμή του ποσού γίνεται στο Δημόσιο Ταμείο και το τριπλότυπο πληρωμής κατατίθεται στην υπηρεσία του υπαλλήλου.\nΕπίσης είναι δυνατό η εισφορά να εξοφληθεί και σε δόσεις, οπότε η κράτηση της δόσης γίνεται από την υπηρεσία του υπαλλήλου.\nΕ. Οδηγίες συμπλήρωσης εντύπων:\n(α) Η αίτηση υποβάλλεται από μεν τους δημοσίους υπαλλήλους στη Δ42-Δ/νση Κανονισμού Πολιτικών Συντάξεων, από δε τους υπαλλήλους ΝΠΔΔ και ΟΤΑ στη Δ43-Δ/νση Κανονισμού Συντάξεων Υπαλλήλων ΝΠΔΔ και Ειδ. Κατηγοριών.\n(β) Η υπεύθυνη δήλωση πρέπει να αναφέρει ότι ο αιτών δεν έχει χρησιμοποιήσει ούτε θα χρησιμοποιήσει τον ίδιο χρόνο για να πάρει σύνταξη από άλλο φορέα κύριας ασφάλισης. Επίσης δηλώνει αν επιθυμεί την εφ΄ άπαξ καταβολή του ποσού της εισφοράς.


Myxalandri.gr / Ο Νηρέας Χαλανδρίου θριαμβευτικά πρωταθλητής Νέων Γυναικών!\nΠέμπτη, 28 Ιανουαρίου 2021 14:02\nΟ Νηρέας Χαλανδρίου θριαμβευτικά πρωταθλητής Νέων Γυναικών!\nΘριαμβευτικά στον θρόνο οι χρυσές γοργόνες του Νηρέα Χαλανδρίου - Κατέκτησαν τον Πανελλήνιο τίτλο στο πρωτάθλημα Νέων Γυναικών\nΝΗΡΕΑΣ ΧΑΛΑΝΔΡΙΟΥ - ΝΟ ΒΟΥΛΙΑΓΜΕΝΗΣ 19-18 (κ.α. 10-10)\nΟκτάλεπτα: 1-3, 2-2, 3-4, 4-1, πέν. 9-8.\nΣτα ματς του Α’ Ομίλου της Τελικής φάσης, όπου ο Νηρέας είχε πάρει την πρώτη θέση, τα ματς ήταν:\nΝηρέας Χαλανδρίου - Εθνικός 12-5. Οκτάλεπτα: 3-1, 3-3, 3-0, 3-1. Σκόρερ Νηρέα: Παναγιώτι 2, Κοβάτσεβιτς Ν. 1, Τριχά 2, Τορνάρου 3, Ρουσάκη 1, Κάσσαρη 1, Αγγελίδη 2.\nΝηρέας Χαλανδρίου - ΟΥΚ Βόλου 5-0 (α.α.), δεν προσήλθε η ομάδα του Βόλου.\nΝΕ Πατρών - Νηρέας Χαλανδρίου 6-12. Οκτάλεπτα: 1-2, 1-3, 2-4, 2-3. Σκόρερ Νηρέα: Κοβάτσεβιτς Ν. 1, Τριχά 2, Κοτσάφτη - Απέργη 2, Τορνάρου 3, Πάτερου 1, Κάσσαρη 1, Αγγελίδη 1, Κονταλέξη 1.\nΗ ΣΥΝΘΕΣΗ ΤΗΣ ΠΡΩΤΑΘΛΗΤΡΙΑΣ ΟΜΑΔΑΣ ΝΕΩΝ ΓΥΝΑΙΚΩΝ ΤΟΥ ΝΗΡΕΑ ΧΑΛΑΝΔΡΙΟΥ:\nΗ αρχιτέκτονας της εκπληκτικής αυτής ομάδας, η προπονήτρια Ευτυχία Καραγιάννη, δήλωσε:\nΕπόμενοι στόχοι είναι τα πρωταθλήματα Κορασίδων και Νεανίδων τα επόμενα συνεχόμενα Σαββατοκύριακα. Τα ίδια αυτά παιδιά καταφέρνουν να πρωταγωνιστούν κι αυτό δεν είναι τυχαίο. Υπάρχει φυσικά και η συμμετοχή μας στο Φάιναλ Φορ του Κυπέλλου Γυναικών, αλλά εκεί και μόνο η συμμετοχή μας είναι τεράστια επιτυχία.\nΓΙΑΚΟΥΜΑΤΟΣ: “ΣΥΓΧΑΡΗΤΗΡΙΑ ΣΤΑ ΚΟΡΙΤΣΙΑ ΚΑΙ ΤΙΣ ΠΡΟΠΟΝΗΤΡΙΕΣ - ΑΠΟΛΥΤΗ ΔΙΚΑΙΩΣΗ”\nΟ πρόεδρος του Νηρέα Χαλανδρίου Δημήτρης Γιακουμάτος είπε από την πλευρά του:\n“Συγχαρητήρια σε όλους για τη σπουδαία διάκριση. Στα κορίτσια και στις προπονήτριές τους. Οι διακρίσεις αυτές είναι το αποτέλεσμα μιας τρομερής δουλειάς που γίνεται την τελευταία πενταετία. Δικαιωθήκαμε απόλυτα για την επιλογή του τεχνικού τιμ με τις Ολυμπιονίκες μας. Της Ευτυχίας Καραγιάννη και της Κατερίνας Οικονομοπούλου. Εύχομαι να συνεχίσουν όλα τα παιδιά ενωμένα και στη συνέχεια. Τώρα είναι Πανελληνιονίκες, αλλά είμαι σίγουρος ότι πολλές από αυτές θα είναι σε λίγο καιρό Παγκόσμιες πρωταθλήτριες και Ολυμπιονίκες. Συνεχίζουμε και για τους επόμενους στόχους, σε Γυναίκες, Νεάνιδες και Κορασίδες, όπου συμβάλει και η άλλη προπονήτρια - Ολυμπιονίκης μας Γεωργία Ελληνάκη”.